Salah seorang pemain yang paling dikenali dalam arena profesional League of Legends yang sering disebut-sebut sebagai yang terhebat sepanjang zaman, mempamerkan beberapa keraguan tentang solo que di rantaunya selepas menerokai Eropah untuk Worlds 2021.
Faker, pemain midlaner untuk pasukan T1 dan semi-finalis di Worlds 2021, menyatakan semasa strim bahawa permainan solo pada pelayan Korea lebih teruk daripada permainan di EU, tempat dia bermain semasa di Reykjavik, Iceland.
Sambil berkata demikian, Faker mempamerkan sejarah perlawanannya di pelayan Korea yang penuh dengan kekalahan yang ditimbulkan oleh rakan sepasukan AFK dan remake. Senarai kekalahan diperluaskan jauh ke dalam sejarah perlawanan, hampir kesemuanya dalam kedudukan Challenger.

Beliau merujuk kepada gaya permainan solo Korea, di mana beliau percaya bahawa permainan di sana, lebih daripada mana-mana rantau lain, ditentukan dalam beberapa minit pertama atau menghasilkan penamat yang cepat kerana prestasi rakan sepasukan.
“Hasilnya, kualiti permainan solo Korea sangat rendah, berbanding EU,” kata Faker, menurut terjemahan daripada pengguna Twitter Gatamchun. “Di sini, 8 hingga 9 daripada sepuluh perlawanan sememangnya rosak,”
Kebanyakan permainan yang ‘berkualiti rendah’ ini berkaitan tentang pengalaman beliau dalam permainannya mungkin berpunca daripada pengiktirafannya sebagai pemain profesional, serta nama pengguna beliau tersedia secara terbuka di aliran Twitchnya.
Pengguna mengulas di Reddit yang bertindak balas terhadap komennya mengakui bahawa Faker sering disasarkan pelayan Korea, di mana orang ramai terus menjadikannya sukar untuk memenangi permainannya apabila mereka menyedari juara dunia tiga kali itu berada dalam permainan.

Kekalahan yang berturut-turut
Nama pengguna dalam permainan hampir setiap pemain profesional League of Legends tersedia di pelbagai laman web. Walaupun kerana kedudukan tinggi pemain ini, kebanyakan pangkalan pemain tidak mendapat peluang untuk bermain bersama mereka.
Faker dan pasukan T1 berjaya melalui Worlds 2021 dalam usaha untuk mendapatkan gelaran juara dunia keempat pasukan itu biarpun sudah dikalahkan oleh juara tahun lalu—dan rakan seteru LCK—DWG KIA, yang tumbang kepada Edward Gaming dan mendapat kedudukan kedua di Worlds 2021.


Lee “Faker” Sang-hyeok nampaknya ingin membawa kariernya ke tahap lebih tinggi.
Pemain League of Legends terkenal dari Korea Selatan itu baru saja menandatangani kontrak tiga tahun bersama T1 sebagai pemilik bersama T1 Entertainment & Sports.
Lapor ESPN, Faker akan mengambil alih tugasan sebagai seorang pemimpin dalam syarikat itu apabila bersara nanti.

7 magnificent years and many more to come as a player and team owner.
Please look forward to our continuous journey with @faker.
 함께한 빛나는 7년에 감사하며, T1과 이상혁 선수의 여정은 앞으로도 계속됩니다.
 T1 X Faker: https://t.co/kdLOAe7emH#T1WIN #T1Fighting
— T1 LoL (@T1LoL) February 18, 2020

Bagi pencapaiannya, Faker memenangi tiga kali Kejohanan Dunia Worlds, beberapa anugerah pemain MVP dan banyak lagi kejohanan sepanjang tujuh tahun karier profesionalnya.

Faker akan meneruskan kariernya untuk meraih takhta keempat di Worlds selepas menandatangani kontrak baru ini.
Info lanjut mengenai kenyataan Faker boleh dibaca di laman web ini.
Sumber: DotEsports
Ikuti kami di Facebook dan Instagram.
Saksikan kami di YouTube.


Pasukan Orange Esports adalah juara ranking bagi kumpulan A di dalam peringkat liga MPL MY musim kelapan. Mereka terus konsisten mencari mata bagi melayakkan diri ke peringkat upper bracket playoff yang akan bermula pada 15 Oktober ini.

Setiap pemain Orange boleh dikatakan mempunyai mechanical skill yang tinggi. Walaupun sebahagian dari mereka baru menjejakkan diri ke liga MPL namun mereka membuktikan mereka mampu untuk mencapai prestasi yang cemerlang.
Di belakang pasukan yang kuat pasti ada seorang jurulatih yang berkaliber dan sangat bijak mengatur strategi untuk memberikan ilmu yang cukup kepada barisan pemain dibawahnya. Kami dari MyGameOn sempat menemu bual jurulatih pasukan Orange Esports.

Muhammad Farhan Ibrahim atau lebih dikenali sebagai Sora adalah seorang yang berwawasan tinggi. Ketika ditanya tentang perasaan beliau apabila pasukan Orange Esports berjaya layak ke upper bracket playoff , dia sangatlah gembira tak terkata.
“Saya merasa sangat gembira sebab tidak menjangkakan bahawa pasukan kami akan mendapat tempat pertama di dalam kumpulan A. Namun begitu, pencapaian ini berjaya didapatkan kerana kami sangat komited untuk memenangi MPL kali ini,” katanya.
PENGALAMAN COACHING

“Majoriti dari pemain Orange berasal dari Lunatix dan mereka sememangnya sudah selesa bersama saya sebelum ini.
“Bagi pemain yang baru mengenali saya seperti Mann, Minn dan Ahmad Jennie, mereka juga banyak mengajar saya pengalaman bermain di MPL dan ia banyak membantu saya untuk melatih mereka berdasarkan pengalaman saya.
“Two side coaching antara satu sama lain dan saling memahami menjadi faktor kepada saya dan pasukan baru untuk membentuk satu pasukan yang ideal bagi bergelar juara,” katanya.
KATA-KATA SEMANGAT
Ditanya tentang cara beliau memberikan semangat selepas pasukan menerima kekalahan “Walaupun kami banyak menang dan ada beberapa kekalahan terutamanya di minggu pertama, pasti akan berlaku konflik kecil di antara pemain dan saya akan menyuruh mereka untuk reset kembali minda dan letakkan fokus kepada permainan seterusnya.
“Pasukan saya boleh menerima dengan baik apa nasihat yang saya ingin sampaikan dan terus melakukan follow up. Kami di Orange Esports mengamalkan tentang nasihat itu perlu dilihat dari segi bentuk nasihat itu sendiri dan bukan melihat kepada sang pemberi.
“Kerana nasihat yang bermakna tidak mengira peringkat umur sebaliknya mesej yang ingin disampaikan itu sendiri perlu diutamakan,” ujarnya.
TEAM PALING KUAT
“Pasukan yang paling kuat yang pernah kami jumpa adalah Todak kerana mereka sangat berpengalaman. Mereka sangat bijak mengubah komposisi hero dan yakin dengan pemilihan hero itu sendiri.
“Namun begitu, jika kami mengambil masa yang diperlukan untuk membuat persediaan secukupnya. Kami yakin Todak pasti akan dapat dikalahkan,” ujar beliau.
Ketika ditanya tentang draft yang akan dimainkan di playoff nanti, Sora berkata, mereka akan melihat hero sesuai untuk meta terkini dan membuat persediaan secukupnya malah mereka tidak akan lagi menyorokkan strategi melawan skuad lain.
Zeys dari EVOS Legends adalah salah seorang individu yang menjadi inspirasi buat Sora. Cara Zeys melakukan drafting adalah sangat pantas dan beliau cepat bertindak untuk mengubah draft mengikut keperluan pasukan dan untuk counter pasukan lawan.
Akan tetapi, Sora yakin dengan potensi dirinya sendiri dan strategi yang akan diguna pakai bagi memperolehi gelaran juara kelak di MPL MY playoffs nanti.
Sora berusia 22 tahun.
Ditanya cabaran menjadi seorang jurulatih dalam usia begitu muda, beliau menjawab “Cabaran yang paling sukar untuk saya hadapi ketika menjadi jurulatih adalah faktor usia saya yang masih muda. Berusia 22 tahun ketika ini, saya berasa sedikit gementar ketika ditugaskan menjadi jurulatih pasukan ini pada awalnya.
“Namun selepas kata-kata motivasi dan sokongan dari pemain dan pihak pengurusan, saya menjadi lebih yakin dan bersemangat untuk membawa pasukan saya menjadi juara. Sudah tentu sasaran kami adalah Kejohanan Dunia, M3. Saya akan pastikan pasukan saya akan layak ke M3 kelak,” tambah beliau.
Sora mengucapkan ribuan terima kasih kepada semua penyokong pasukan Orange Esports dari awal liga sehingga ke minggu akhir.
“Maafkan kami kerana tak berapa perform pada minggu pertama liga. Walaupun keputusan pada awalnya tidak begitu baik namun kami berjaya bangkit untuk menjadi juara di kumpulan A sekaligus membuktikan kepada pasukan lawan bahawa Orange Esports bukan satu pasukan yang mudah dipandang rendah,” ujarnya.
Orange Esports diwakili oleh:
1. Muhammad Fitri Hafiz Shaharum – Isonic
2. Mohd Norhadim Yusup – LinkEzaa
3. Muhammad Izz Daniel Zaidi – Iris
4. Muhammad Danish Abdul Razak – SitiNurSana
5. Valenz Luk Jun Yip – Valenz
6. Muhamad Badrul Amin Enche Ibrahim – Ahmad Jennié
7. Aiman Zairie Anuar – Mannn
8. Aimin Zairie Anuar – Minnn


Setakat ini, EVOS Legends menjadi salah satu pasukan yang belum mengumumkan kesemua barisan pemain mereka, hanya mengacah beberapa orang pemain. Para peminat masih menantikan sang macan putih ini mendedahkan siapakah yang bakal mengisi kekosogan skuad utama Mobile Legends untuk musim kelapan.
Gilang “FALAH” adalah salah seorang pemain professional yang bermain di posisi midlaner untuk pasukan EVOS Legends divisi AOV. Corak permainan beliau cukup hebat dengan menggunakan strategi rotasi yang cepat untuk membantu rakan sepasukannya. Selain itu, hero yang digunakan beliau kebanyakkan adalah mage seperti Diao Chan.
Sejak divisyen itu dibubarkan, Falah mengambil keputusan untuk menukar permainan professionalnya dan mencuba nasib di Mobile Legends. Bertemakan 5v5 di dalam genre Moba, beliau tidak mengalami masalah untuk lulus ujian kemasukan skuad untuk Mobile Legends di dalam pasukan EVOS.

View this post on Instagram

A post shared by EVOS ESPORTS (@evosesports)

Kemungkinan besar Falah akan berada di dalam skuad utama untuk mengisi posisi gold lane. Beliau menggunakan nama samaran di dalam permainan sebagai Rhapsody yang sering disebut berulang kali oleh netizen.


Salah satu berita tergempar di dunia e-sukan MLBB tentang Falcon Esports di mana mereka seperti memberi bayangan bahawa pasukan itu akan dibubarkan selepas tamat Sukan SEA 2023 di Kemboja.
Ini selepas Jungler serta Roamer Falcon Esports iaitu Kenn dan Naomi membuka mulut mengenai masa depan pasukan itu.
Menurut Kenn, situasi di Myammar kini semakin buruk kerana ada masanya, mereka tidak mempunyai sebarang elektrik di kawasan perumahan mereka.

Bukan itu sahaja, sebelum Sukan SEA bermula, ahli pasukan Falcon Esports banyak kali berbincang tentang pembubaran pasukan itu.
“Tapi pada akhirnya kami memutuskan ia (Sukan SEA) akan jadi pentas terakhir kami,” ujar Kenn.
Kenyataan itu memberi pencerahan yang lebih jelas bahawa ini adalah penampilan terakhir pasukan itu.
Naomi pula menyatakan bahawa situasi di Myammar menyukarkan mereka untuk bermain MLBB secara kompetitif kerana MPL tidak dapat diadakan di Myammar.
Seperti yang kita tahu, Myanmar kini dilanda pergolakan kuasa yang membabitkan ahli-ahli politik dan tentera.
Naomi turut berharap bahawa MPL serta MLBB di Myammar boleh dimainkan semula.

Falcon Esports adalah salah satu pasukan gergasi selepas Burmese Ghouls.
Antara pencapaian mereka di pentas dunia adalah:

Tempat 4 di MSC 2022
Tempat 5-6 di Kejohanan Juara Dunia M4
Pingat gangsa mewakili Myammar di Sukan SEA 2023

Mereka antara pasukan yang paling digeruni di dunia dan kehilangan mereka di pentas dunia pastinya akan dirasai oleh semua peminat MLBB.


Pasukan Myanmar, Falcon Esports menunjukkan prestasi yang cemerlang di Piala Asia Tenggara Mobile Legends (MSC) 2022 yang berlangsung sejak Sabtu lalu.
Mereka bermain dengan agak baik di peringkat kumpulan, menyamakan kedudukan dengan pasukan tanah air, Todak 1-1.

View this post on Instagram

A post shared by MPL Malaysia (@mplmy.official)

Mereka juga mengharungi pusingan menentang ONIC Esports dengan skor 2-0, sekaligus mengejutkan ramai pihak. Mana tidaknya, ONIC Esports adalah pasukan yang hebat di MPL Indonesia dan pernah beberapa kali mengejutkan komuniti MLBB dengan gameplay mereka.
Selepas menyingkirkan ONIC Esports, Falcon bagaimanapun berdepan satu cabaran paling hebat apabila digandingkan bersama RSG PH di peringkat playoffs. Cabaran ini terpaksa diambil dengan hati terbuka dan mereka akur dengan pertarungan sengit 1-2 ke atas juara MPL Filipina musim kesembilan itu.

View this post on Instagram

A post shared by MPL Malaysia (@mplmy.official)

Langit tidak selalu cerah dan Falcon Esports menyedari hakikat ini apabila turun ke lower bracket. Bagaimanapun, mereka menunjukkan Myanmar masih gah dan layak berentap di MSC 2022 dengan menewaskan skuad RSG SG, 3-0 pula.
Kemenangan hari ini amat bermakna untuk mereka mara ke peringkat seterusnya. Perjalanan belum berakhir, mampukah Falcon Esports meneruskan perjuangan mereka?
Foto: MOONTON Games


Fall Guys: Ultimate Knockout baru sahaja dilancarkan tetapi kini ia sudah menjadi permainan paling ditonton di Twitch. Sebelum ini, pencapaian tersebut dipegang oleh League of Legends.
Menurut laman web statistik Twitch SullyGnome, lebih daripada 29.3 juta jam permainan Fall Guys telah ditonton. Waktu tontontan League of Legends pula dicatatkan 28.7 juta jam.

Sorry @LeagueOfLegends, maybe we could budge up and both sit on the throne together?
 I just don’t like the insinuation that we yeeted you out of your fancy chair
 I’m sure there’s room for us to sit there together?
 Do you reply to tweets btw?
 lol
 👋 hi https://t.co/ZG8YppYivw
— Fall Guys 👑 (@FallGuysGame) August 19, 2020

Ini merupakan satu pencapaian yang agak hebat kerana Fall Guys dilancarkan pada awal bulan ini dan tidak seperti League of Legends, ia perlu dibeli untuk dimain. Walaubagaimanapun, pelanggan PlayStation Plus menerima permainan itu secara percuma di PlayStation 4 (PS4).
Setakat ini, jumlah penuh pemain Fall Guys di PS4 telah mencecah 15.6 juta pemain. Di Steam pula, lebih daripada 2 juta salinan telah dijual.
Fall Guys membuktikan bahawa genre battle royale masih menjadi kegilaan ramai. Anda hanya perlu kreatif dalam menggunakan genre tersebut untuk mencipta sesuatu yang baharu.
Ikuti kami di Facebook dan Instagram.
Saksikan kami di YouTube.


Fall Guys sememangnya sudah mengumpulkan pangkalan pemain yang stabil selepas pelancaran yang hebat pada tahun lalu. Walaubagaimanapun, kerjasama besar-besaran akan berlaku, menurut pelombong data dan ia boleh membawa ramai pemain kembali ke permainan.
 Menurut pembocor Fortnite FNLeaks, Fall Guys bersedia untuk bekerjasama dengan Fortnite dalam kemas kini masa hadapan, membawa banyak kandungan daripada sensasi battle royale kepada platformer gaya penghapusan berasaskan watak berbentuk kacang ini.
Ini bukan kali pertama pelombong data membayangkan persilangan antara kedua-duanya sejak beliau mengacah kerjasama antara kedua-dua tajuk pada bulan Februari.

Here’s some more cosmetics related to Fortnite just added!
 Nameplates:
– “Loot Llama”
– “Victory Backboard”
– “Battle Bus”
– “Blueprint”
– “Cuddle Team Leader”
– “Slurp”
— Max // Fortnite Leaks & Info (@FNLeaksAndInfo) November 7, 2021

Pembocor itu mendakwa kostum baharu muncul dalam sistem kandungan Fall Guys termasuk Loot Llama, Cuddle Team Leader, Peely, Bunny Brawler, Rippley, dan pelbagai papan nama bertema Fortnite yang serupa.
 Dengan nama seperti Battle Bus, Loot Llama, Slurp dan Cuddle Team Leader, tiada banyak ruang untuk item ini disalahtafsirkan. Jika mereka benar-benar ditambahkan pada permainan, nampaknya persilangan Fortnite akan berlaku. Walaubagaimanapun, tiada apa-apa yang disahkan secara rasmi setakat ini.

Perlu diingatkan, maklumat yang dilombong mencerminkan kandungan fail permainan dan boleh mengandungi kandungan yang dibuang kerana tidak mencapai versi akhir. Ini adalah kes bagi bekas kerjasama antara kedua-dua francais yang terdapat dalam fail permainan, walaupun kemunculannya semula boleh bermakna crossover akhirnya membuat kemunculan.
Epic Games mahupun Mediatonic belum mengumumkan secara rasmi kerjasama itu dan peminat harus menunggu pengesahan rasmi.


Fall Guys: Ultimate Knockout merupakan salah satu permainan video yang selalu mengeluarkan skin bermusim yang menarik. Sempena sambutan Hari Kekasih tahun ini, mereka mengeluarkan skin panda merah yang sangat comel.

Skin ini boleh dibeli dengan 2,000 Kudos (1,000 Kudos untuk bahagian atas dan 1,000 Kudos untuk bahagian bawah). Harga yang rendah ini memastikan setiap pemain berpeluang memperoleh skin ini.
Ia akan dijual hingga 16 Februari ini. Pastikan anda tidak terlepas peluang untuk mendapatkannya.


Mediatonic dan Devolver Digital mempertunjukkan sedikit kandungan baharu Fall Guys: Ultimate Knockout Musim 2 yang akan dilancarkan pada bulan Oktober ini. Pendedahan ini dibuat di acara Gamescom Opening Night Live semalam.
Musim baharu ini akan menonjolkan kostum-kostum dan permainan-permainan bertemakan medieval seperti kostum naga dan kesatria serta peta permainan yang mempunyai unsur-unsur istana.

Jika anda masih belum mendapatkan semua kandungan musim pertama Fall Guys, jangan risau. Anda masih ada lebih kurang sebulan untuk mendapatkan kesemuanya.
Pada waktu ini, Fall Guys: Ultimate Knockout masih boleh ditebus secara percuma untuk PlayStation 4 (PS4) bagi pelanggan PlayStation Plus. Ia boleh dibeli untuk PC di Steam pada harga RM39.
Ikuti kami di Facebook dan Instagram.
Saksikan kami di YouTube.


Setelah menjadi fenomena terbaru dalam dunia permainan video, Fall Guys: Ultimate Knockout kini telah dikemaskini dengan kandungan baharu Season 2. Ia boleh diakses secara percuma oleh semua pemilik permainan tersebut tidak mengira platform.
Season 2 menonjolkan tema Zaman Pertengahan atau Medieval dengan kostum-kostum baharu seperti Dwarves, Vikings, Paladins, dan banyak lagi. Peta-peta baharu juga menggunakan ciri-ciri medieval seperti istana dan jambatan kayu.

Terdapat beberapa Rounds baharu yang agak menarik (dan lebih mencabar) seperti Knight Fever, Wall Guys, Egg Siege, dan Hoopsie Legends. Satu lagi penambahan baharu ialah para pemain kini boleh memilih untuk bermain dalam jenis-jenis Rounds tertentu menggunakan Show Selector.
Show Selector membenarkan pemain untuk memilih sama ada untuk bermain Rounds perlumbaan sahaja atau Survival Rounds. Sesuai untuk anda yang ingin mengelak Rounds yang anda tidak suka!

Untuk mendapatkan maklumat lanjut mengenai Fall Guys Season 2, anda boleh melayari laman web rasminya di sini.
Ikuti kami di Facebook dan Instagram.
Saksikan kami di YouTube.


Devolver Digital telah mengumumkan bahawa jualan permainan video terbitan mereka Fall Guys: Ultimate Knockout kini telah mencecah lebih daripada 2 juta unit.
Perkara ini didedahkan melalui akaun Twitter rasmi Fall Guys di mana mereka juga berkongsi statistik lain seperti bilangan crowns yang telah dikumpul dan berapa jam permainan video tersebut telah ditonton di Twitch.

Nampaknya teknik pemasaran Devolver Digital untuk Fall Guys: Ultimate Knockout telah berhasil. Permainan video multi-pemain ini kini telah menjadi permainan video kegilaan ramai.
Ikuti kami di Facebook dan Instagram.
Saksikan kami di YouTube.


Permainan video fenomena, Fall Guys: Ultimate Knockout akan hadir ke peranti pintar tapi nampaknya hanya untuk pasaran China.
Penganalisa permainan video, Daniel Ahmad mengeluarkan satu ciapan mengatakan syarikat hiburan China, Bilibili sudah pun mempunyai hak milik untuk lancarkan permainan itu di platform peranti pintar.

Chinese games and entertainment company Bilibili has secured the rights to publish a mobile version of Fall Guys: Ultimate Knockout in China.
The game released for PC and PS4 on August 4, 2020 and has become a viral hit.#FallGuys https://t.co/BjElzemUGr pic.twitter.com/EBgYq3pck5
— Daniel Ahmad (@ZhugeEX) August 22, 2020

Pengasas bersama Fall Guys, Mediatonic berkata “Kami sahkan yang Bilibili mendapat hak milik untuk versi mudah alih di China.
“Seperti yang anda tahu, kami diajukan banyak soalan mengenai platform selepas dilancarkan dan semestinya kami ingin melancarkannya di pelbagai platform pada masa depan tapi buat masa sekarang usaha kami hanya di PC dan PS4,” kata mereka dalam satu maklum balas emel kepada The Verge.
Fall Guys sejak dilancarkan menjadi satu permainan fenomena dengan 1.5 juta pemain dalam masa 24 jam dan kini mengatasi rekod dipegang League of Legends sebagai permainan yang paling banyak jumlah tontonan di Twitch.
Bagi rantau Asia Tenggara, Fall Guys pastinya menjadi satu ikutan jika ia dilancarkan kelak. Tidak seperti permainan Battle Royale lain, Fall Guys dimainkan dalam sesi yang sekejap kerana ramai orang yang terkeluar dalam setiap pusingan jadi ia adalah pilihan terbaik untuk masa lapang.
Setakat ini, belum ada tarikh rasmi untuk Fall Guys Mobile akan dikeluarkan di China.
Sumber rujukan: The Verge
Ikuti kami di Facebook, Twitter dan Instagram. Saksikan kami di YouTube.


Pembangunan sebuah versi RPG isometrik Fallout 3 yang diberi kod nama “Van Buren” sudah dihentikan sebelum studio yang membangunkannya, Black Isle Studios dibubarkan pada 2003 berikutan masalah kewangan yang dihadapi oleh syarikat induk mereka, Interplay.
Pada 2007 terdapat ketirisan dokumen yang mengandungi 700 muka surat rekaan dan demo teknikal Fallout 3.
Kini, pembangun permainan, Adam Lacko menyatakan sedang membangunkan semula projek itu dengan diberi nama Project Van Buren, berasaskan dokumen dan demo teknikal menggunakan enjin Unity sejak 2017.

Slowly getting beyond what BIS managed to implement in their tech demo – realtime-with-pause combat… with actual pause this time around.
Next stop – thresholds and fatigue implementation.#Fallout #VanBuren @jesawyer pic.twitter.com/upgBIVejdD
— Adam Lacko (@lacko_adam) November 8, 2021

Bahkan projek itu dijalankan sendiri oleh Lacko bersama bimbingan bekas pekerja Black Isle. Lacko juga berkongsikan perkembangan projek Van Buren melalui akaun Twitternya.
“Sasaran Project Van Buren adalah untuk menangkap semula dan mengekalkan persembahan visual ini sehingga perincian yang paling kecil, terus mengikut apa yang diinginkan oleh pembikin asal,” katanya.
Sumber: PC Gamer


Nampaknya Bethesda dah mula push untuk Fallout 76 dan pertama sekali, mereka cuba menampilkan pelakon sebenar dalam trailer live action ini yang penuh dengan ‘ketenangan’ dan juga kemusnahan.
Trailer ini menampilkan sekumpulan manusia yang sedang bergembira (dan juga.. sloth?) sambil menghapuskan musuh yang datang ke arah mereka. Ia nampak sedikit pelik tapi penuh dengan aksi dan mungkin ini yang ingin ditunjukkan Bethesda dalam permainan penuh nanti.

Ia dimulakan dengan seorang wanita seakan menari sambil membunuh musuh dengan senjata berkembar dan kemudian menunjukkan dua askar dalam heavy armor yang menembak ke arah musuh di udara yang meluru ke arah mereka.
Kemudian kita nampak lebih ramai ahli lain datang dengan latar tempat di hutan untuk menantikan musuh yang mendatang. Seterusnya mereka duduk di unggun api dan melihat musuh yang menghendap dan kemudian dibakar lalu mereka tertawa.
Kemudian kita lihat kumpulan ini menyaksikan depan mata letupan nuklear sebelum makhluk berkepak muncul lalu memaksa mereka bersedia untuk terus survive.
Fallout 76 mungkin akan mendapat layanan lebih baik di Xbox One dari Microsoft.. tapi PS4 tetap tak dilupakan. Ia akan hadir pada 14 November ini di Xbox One, PlayStation 4 dan PC.
Sumber: Comicbook


Kalau dah kreatif dan minat pada sesuatu game, mesti kita ‘gatal tangan’ nak cuba alter versi asal game tu. Geng Modders daripada projek Fallout: New Vegas pada 2010 berhasrat besar untuk membawakan mod itu ke Creation Engine Fallout 4.
Lihat video klip permulaan permainan itu di bawah.

Mod itu dipanggil Fallout 4 New Vegas dan direka oleh Team F4NV yang mengumumkan projek mereka pada Ogos lalu. Matlamatnya bukan saja ingin update Fallout: New Vegas yang disukai oleh ramai peminat siri ini tapi juga memperbesarkan skop permainan dan menyelaraskan gameplay.
Ia tak mempunyai tarikh pelancaran rasmi kerana projek sebesar ini pastinya mengambil masa lama untuk dijalankan lebih-lebih lagi jika ia dilakukan pada waktu lapang saja. Mungkin makan masa bertahun. Contohnya, projek The Elder Scrolls 3: Morrowind masih dalam versi alfa untuk bertahun lamanya.


Fanny adalah salah satu hero mampu menumbangkan hero lain yang mempunyai nyawa sedikit seperti marksman dan juga mage. Kekuatan Steel Cable dan juga Tornado Strike yang menjadikan Fanny hero yang ditakuti di dalam permainan.
Namun begitu, setiap hero yang ada di Land of Dawn mampu untuk dikalahkan dan anda juga boleh melakukan perkara ini ke atas hero yang kuat seperti Fanny.
Fanny mempunyai kelebihan mobiliti dari Steel Cable yang membolehkan dirinya bergerak dari satu tempat ke satu yang tempat yang lain dengan pantas. Bagi menghentikan pergerakan Fanny, anda harus menggunakan hero yang mempunyai disable.
PAQUITO

Hero ini adalah hero yang sangat sesuai untuk counter Fanny dengan penggunaan Knockout Strike yang melambungkan pihak musuh ke udara.
Jika anda terlihat Fanny menggunakan Steel Cable, anda boleh menghentikan pergerakannya dengan Knockout Strike sebanyak dua kali dan menunggu pasukan anda untuk melakukan serangan yang seterusnya bagi melenyapkan Fanny.
Namun begitu, pastikan Knockout Strike itu disasarkan dengan betul kerana ia sukar untuk mengenai Fanny yang bijak menggunakan Steel Cable.
SILVANNA

Jika Paquito boleh menumbuk Fanny ke udara, Silvanna pula mampu menyekat pergerakan Fanny dari menggunakan Steel Cable.
Imperial Justice adalah ultimate Silvanna yang mengunci pergerakan mana-mana hero yang berada di area ultimate itu selama 3.5 saat. Oleh itu, ia adalah salah satu skill yang sangat sesuai untuk counter Fanny.
AKAI

Hero tank seperti Akai juga mampu untuk counter Fanny dengan berkesan. Penggunaan Heavy Spin yang memaksa mana-mana hero ke belakang dan stun jika mengenai dinding.
Ini menjadikan pergerakan Fanny terhenti seketika dan di dalam tempoh itu, pasukan anda boleh mengeluarkan damage yang besar ke atas Fanny sebelum dia mampu untuk melarikan diri menggunakan Steel Cable.
FRANCO

Seperti hero lain, Franco mempunyai kuasa surpression yang mampu menghalang musuh dari melakukan apa pun.
Ultimate Franco boleh menghentikan pergerakan Fanny sementara rakan anda bantu mengenakan damage terhadapnya.
KHUFRA

Khufra boleh menghalang Fanny dari ‘terbang’ dengan bebas.
Gunakan Bouncing Ball untuk menghalang pergerakannya dan Tyrant’s Rage untuk pegun Fanny ke dinding berdekatan.
Adakah anda sudah menggunakan lima hero di atas untuk counter Fanny? Jika belum, pastikan anda mencubanya di dalam permainan sekarang.


FANTASIAN後編、ほぼ完成！
 The second part of FANTASIAN is almost done.#FANTASIAN @AppleArcade pic.twitter.com/Fwvef8YlpX
— 坂口博信 (@auuo) July 30, 2021

Fantasian bahagian 2 hampir selesai dan ia akan menggandakan ukuran permainan pertama menurut pengarah permainan, Hironobu Sakaguchi.
Dalam kenyataan kepada Famitsu (seperti yang diterjemahkan oleh VGC), Hironobu Sakaguchi melaporkan kemaskini kepada para peminat untuk Fantasian bahagian 2.
Beliau berkata “Bahagian kedua Fantasian hampir selesai, bahagian ini dua kali lebih besar dari bahagian pertama. Ia melebihi jangkaan kami.” Bahagian pertama Fantasian dikeluarkan secara eksklusif untuk pengguna iPhone di Apple Arcade pada April.
Fantasian bahagian 2 akan berkembang berdasarkan kisah permainan pertama, akan tetapi Sakaguchi menjelaskan bahawa bahagian 2 tidak hanya berkembang di dalam saiz namun ia turut membawakan raksasa dan bos baru yang unik dan mencabar.
Sakaguchi juga mengatakan bahawa dia menganggap Fantasian bahagian 2 adalah permainan hebat, hasil dari usaha pasukan pengembangan dan juga kakitangan lain.
Dibangunkan oleh Mistwalker, Fantasian adalah permainan old school rpg yang menampilkan lebih dari 150 dioramas 3D yang berfungsi sebagai lokasi permainan.
Artikel ini diterjemahkan dari laman web rasmi IGN SEA. Anda boleh membaca artikel penuh di SINI.


Sebelum ini kami melaporkan kandungan Fantastic Four akan hadir ke Spider-Man PS4.
Hari ini, ia tiba lebih awal ke permainan peranti pintar Marvel Future Fight. NetMarble mengesahkan empat karakter, Mister Fantastic, Human Torch, The Invisible Woman dan Thing dimasukkan ke dalam permainan.

Doctor Doom juga boleh dimainkan termasuklah Victorious dari Latveria.
Selain kesemua karakter baru ini, terdapat Epic Quest baru yang ditambah, memfokuskan kepada Mister Fantastic. Mereka akan menerima Mister Fantastic ketika bermain misi ini dan akan bertambah kuat apabila ia diselesaikan.
Mister Fantastic boleh dinaik taraf ke Tier 3 dan mempunyai abiliti ultimate. Tambahan lagi, ada Character Rank board bersama Comic Cards dan Card Collections serta World Boss Rank board yang ditambah baik.
Sumber: Comicbook


Organisasi e-sukan, Fanx MY akan buat satu pengumuman mengenai pasukan mereka akan ke Liga Profesional PUBGM (PMPL) MYSG musim keempat.
Dalam satu hantaran di Instagram, mereka akan mengumumkan pada jan 9 malam, 11 Ogos ini.

View this post on Instagram

A post shared by F.A.N.X (@fanx.my)

Sebelum ini, Fanz ada menubuhkan satu pasukan PUBG Mobile, Asgardz, SayaSalah, SayaSopan, TonyJZ dan SayaBocah.
Mereka juga ada umumkan pasukan PUBG Mobile Wanita iaitu Fanx LADIES yang memasuki PMNC Ladies Grand Final.
Setakat ini, ada dua pasukan PUBG Mobile tersohor iaitu Gank (sebelum ini Yoodo Gank) dan pemain-pemain Dingoz MPX (yang mana pasukan mereka dibubarkan) dikatakan antara calon yang hangat diperkatakan akan memenuhi roster Fanx.
Sejauh mana kebenaran itu kita akan saksikan 11 Ogos ini.
Foto: Fanx.my


Apabila Far Cry 5 dilancarkan di PS4, Xbox One dan PC pada 2018, ia mendapat reviu yang pelbagai dan dihambur kontroversi.
Macam manapun, Ubisoft mendedahkan Far Cry 5 adalah permainan buatannya yang paling laris dalam generasi ini. Ia terjual melebihi salinan Rainbow Six Siege, Watch Dogs atau mana-mana permainan video Assassin’s Creed.
Ia adalah satu pencapaian membanggakan memandangkan game ini bukanlah yang terbaik dalam sirinya.
Ubisoft bagaimanapun tak dedah berapa unit jualan dari Far Cry 5.
Ramai yang tak menyukai Far Cry 5 jika dibandingkan dengan keluaran terdahulu seperti nombor 4 dan 3 tapi ada juga mengatakan keluaran terbaru ini lebih ‘gila’ dengan aksi merbahaya dan storyline yang agak seram dan misteri.
Sumber: Comicbook


Bermula dari 29 Mei sehingga 1 Jun 2020, Far Cry 5 boleh dimain secara percuma melalui aplikasi Uplay. Judul tersebut boleh mula dipra-muat bermula dari sekarang.
Far Cry 5 pada asalnya dilancarkan pada tahun 2018 di PC, PlayStation 4 (PS4), dan Xbox One. Dalam judul ini, anda perlu menewaskan seorang ketua kultus yang percaya dirinya dipilih oleh tuhan untuk mempertahankan penduduk Hope County.

Mengikut waktu Malaysia, tawaran percuma ini boleh mula dimain pada waktu 9PM pada 29 Mei dan akan berakhir pada waktu 2AM pada 1 Jun 2020.
Untuk maklumat lanjut mengenai tawaran percuma ini dan memuat turun aplikasi Uplay, anda boleh rujuk laman web Uplay.
Ikuti kami di Facebook dan Instagram.
Saksikan kami di YouTube.


Ubisoft  telah mengeluarkan trailer pertama Far Cry 6 dan mengumumkan bahawa ia akan dilancarkan pada 18 Februari 2021. Ia akan dilancarkan di PC, PlayStation 5 (PS5), PlayStation 4 (PS4), Xbox One, Xbox Series X, dan Google Stadia.
Beberapa jam yang lalu, Ubisoft telah mengadakan livestream acara pembentangan digital Ubisoft Forward di mana mereka mempertunjukkan pelbagai permainan video baharu mereka termasuk Far Cry 6.

Trailer tersebut hanya menunjukkan sinematik yang mengandungi dua watak iaitu Anton Castillo (dilakonkan oleh Giancarlo Esposito) dan Diego Castillo. Permainan masih belum dipertunjukkan.
Dua-dua watak tersebut memainkan watak antagonis dan pemain akan bermain sebagai Dani Rojas, seorang pemberontak yang harus menghalang segala perancangan Anton dan Diego.
Untuk pra-tempah Far Cry 6, anda boleh melakukanya melalui laman web rasmi judul tersebut di sini.
Ikuti kami di Facebook dan Instagram.
Saksikan kami di YouTube.


Artikel ini ditulis oleh Firas Aliyan Idris
Dua jaguh Free Fire tempatan, Farang dan Todak dilihat dalam prestasi terbaik selepas merampas kedudukan tiga terbaik daripada K9 Esports dan Bloody Head.
Pada aksi sebentar tadi, Todak muncul pasukan pertama yang meraih Booyah pada peta Bermuda selepas mencatatkan 16 mata singkir.
Di samping itu, Farang juga merekodkan kejayaan lima Booyah iaitu yang tertinggi setakat ini. Pasukan itu sekali lagi berpeluang memanfaatkan lapan pusingan yang dimainkan kumpulan A selepas rombakan kumpulan dibuat pada hari kedua minggu kedua.

Farang mendapatkan Booyah pertama pada pusingan keempat peta Alpine dengan catatan 15 mata singkir.
Booyah seterusnya diperoleh menerusi penjagaan posisi dalam zon permainan yang mantap dan menyaksikan pasukan itu mengaut 21 mata singkir.

Setakat hari ini, Geek Fam masih lagi mendahului dengan pungutan 347 mata keseluruhan, Farang di tempat kedua dengan 290 mata dan diikuti Todak dengan mencatatkan 265 mata.
Walau bagaimanapun, mereka sepatutnya kekal konsisten dan tidak hilang fokus kerana pencabar terdekat, pasukan Anxiety mempunyai kelebihan empat pusingan yang akan dimainkan minggu hadapan.
Suatu perkembangan yang menarik juga ditonjolkan empat pasukan Malaysia yang lain iaitu Watchnlearn, Noxscape, Geek Fam dan Axis Esports selepas masing-masing berjaya mencatatkan satu Booyah pada hari kedua minggu kedua.
Liga Siri Cabaran Free Fire musim kedua sudah tamat dua daripada tiga minggu yang dimainkan. Aksi minggu hadapan akan menentukan 12 pasukan teratas yang akan ke Grand Final pada 30 dan 31 Julai ini.
Kejohanan ini menawarkan hadiah wang terkumpul kira-kira RM130,000 dan penyertaan sebanyak 18 pasukan dari empat buah negara.
Jangan lupa saksikan aksi pasukan bertanding di Facebook/Youtube rasmi Garena Free Fire setiap Sabtu dan Ahad pada 2 hingga 31 Julai ini.


Kejohanan akhir MCP Majors musim ketiga sudah pun melabuhkan tirainya.
Farang Esports berjaya menjuarai kejohanan ini dengan mengumpul mata sebanyak 107 mata meninggalkan pasukan Todak Free Fire di tempat yang kedua dengan 102 mata.

View this post on Instagram

A post shared by Farang Esports (@farang_esports)

Mereka berjaya membawa pulang RM111,717 serta menempah tiket ke Free Fire World Series 2022 yang akan berlangsung di Sentosa, Singapura.
Pasukan Farang Esports akan ditemani pasukan Todak Free Fire untuk sama-sama bersaing di kejohanan dunia itu.
Kejohanan Free Fire World Series 2022 dijangka akan berlangsung pada 14/5 sehingga 21/5.
Adakah pasukan Farang dan Todak dapat memberikan saingan yang sengit di kejohanan antarabangsa itu? Sama-sama kita nantikan.
Pasukan Free Fire Farang Esport terdiri daripada:

Jezbuu
2Bad
Jembal
Bayet
Spade
Pablo
Ayid


Menerusi sebuah hantaran Instagram Farang Esports, mereka kini melepaskan kesemua pemain PUBG Mobile mereka yang dikenali sebagai Farang Lejund.

View this post on Instagram

A post shared by Farang Esports (@farang_esports)

Kenyataan ini sangat mengejutkan buat kesemua peminat Farang Lejund dan komuniti PUBG Mobile Legends Malaysia.
Pasukan Farang Lejund sememangnya tidak asing lagi di arena kompetitif PUBG Mobile Malaysia.
Mereka selalu sahaja memberikan prestasi yang cemerlang di kesemua kejohanan yang mereka sertai.
Pencapaian tertinggi mereka adalah apabila mereka berjaya menjadi johan di pusingan kelayakan Sukan Asia 2022.
Persoalannya, ke manakah haluan para pemain Farang Lejund?
Foto: Instagram Farang Esports


Farang Esports mengumumkan pasukan PUBG Mobile mereka, Farang Guerilla berjaya menjuarai MEL21 Selangor, mereka mendapat wang hadiah berjumlah RM2,000 dan juga slot di peringkat kebangsaan. Hantaran itu dimuat naik di Facebook rasmi TheFarang Esports.

Mereka juga akan mengadakan giveway untuk para peminat yang menyokong mereka sepanjang pertandingan itu berlangsung.

Mereka berjaya mengumpul mata penyingkiran sebanyak 57 dan jumlah mata keseluruhan sebanyak 129 mata setakat hari ketiga, di belakang mereka adalah Suhaz Esports yang memegang mata sebanyak 123.
Namun begitu, masih ada baki pusingan sebanyak 6 kali untuk dihabiskan. Selangor kini berada di kedudukan kedua setakat ini dengan Pulau Pinang mendahului sebanyak 113 mata.

Pusingan akhir akan dimulakan pada 22 Ogos ini, hadiah-hadiah menarik juga akan diberikan kepada penonton yang bertuah. Liga e-sukan Malaysia ini dianjurkan oleh KBS dan ESI dengan kerjasama Persatuan-Persatuan e-sukan Negeri dan Wilayah Persekutuan.


Artikel ini ditulis oleh Firas Aliyan Idris
Siri Cabaran Free Fire musim kedua kembali dalam aksi minggu kedua. Pada semalam, wakil Malaysia iaitu Farang Esports kembali menemui rentak selepas mencatatkan tiga Booyah daripada lapan pusingan dimainkan.
Kelebihan lapan pusingan berjaya dimanfaatkan pasukan itu untuk mengutip mata bonus sekali gus melonjakkan mereka sembilan anak tangga ke posisi ketiga liga.
Booyah pertama diperoleh Farang pada pusingan kedua Kalahari dan sembilan mata singkir berjaya didapatkan dalam saingan kumpulan C menentang kumpulan A.
Farang menonjolkan penguasaan pada pusingan keempat selepas meraih 13 mata singkir dan Booyah pada saingan kumpulan C menentang kumpulan A peta Alpine.
Peta Alpine juga menjadi saksi kebangkitan pasukan itu apabila sekali lagi Farang berjaya mengaut Booyah terakhir dengan lapan mata singkir pada hari pertama minggu kedua.

Wakil Malaysia pada Siri Dunia yang lepas itu kini menduduki posisi ketiga keseluruhan liga dengan pungutan 186 mata keseluruhan sambil di posisi pertama masih didominasi Geek Fam dengan 279 mata.
Kejohanan ini menawarkan hadiah wang terkumpul kira-kira RM130,000 dan penyertaan sebanyak 18 pasukan dari empat buah negara.
Jangan lupa saksikan aksi pasukan bertanding di Facebook/Youtube rasmi Garena Free Fire setiap Sabtu dan Ahad pada 2 hingga 31 Julai ini.


Selepas dua hari bersaing dengan 16 pasukan terbaik Malaysia, Farang Lejund adalah pasukan yang akan mewakili Malaysia ke sukan Asia 2022 untuk acara PUBG Mobile.
Farang yang mendapatkan tiga WWCD berjaya menunjukkan aksi yang cemerlang pada hari pertama dan kedua dengan mengumpul sebanyak 132 mata.

Dingoz Esports yang turut menunjukkan prestasi yang baik, harus akur di tempat kedua dengan mengutip 119 mata.
Pemenang pingat gangsa sukan SEA Hanoi 2021, Tabah NSEA, menduduki di tempat yang ketiga selepas mendapatkan dua WWCD dan mengumpul 110 mata.

Juara PMPL MY/SG/PH musim ke-5, 4Rivals, berjaya meraih dua WWCD pada hari kedua tetapi  masih belum mampu untuk mengejar mata pasukan Farang.
Tahniah Farang!
Foto: Facebook PUBG Mobile MY


Bila korang terfikir tentang e-sukan, mesti FIFA, PUBG atau Mobile Legends terlintas di minda korang tetapi korang pernah terfikir e-sukan Farming Simulator?
Pembangun game, GIANTS Software mengumumkan Farming Simulator League, satu kejohanan e-sukan rasmi untuk Farming Simulator iaitu sebuah francais simulasi berusia 10 tahun ini yang membolehkan pemain untuk mengusahakan ladang sendiri seperti membela haiwan ternakan, menuai tanaman dan ceburkan diri dalam bisnes pertanian dan perladangan.
Kredit: Esports Observer
Farming Simulator League diwujudkan setalah pembangun telah mencuba initiatif e-sukan ini sejak dari tahun lepas. Kejohanan ini menampilkan 10 pertandingan bakal berlangsung di seluruh benua Eropah dan dihoskan di konvensyen gaming besar seperti Gamescom & Paris Games Week sebelum menuju ke liga akhir di FarmCon 2020 dengan hadiah lumayan kepada juara yang bakal memenangi hadiah wang €250,000 Euro (RM1.1 juta).
Macam mana pertandingan Farming Simulator ini dimainkan? Pasukan yang terdiri daripada 3 orang pemain akan mengambil seberapa banyak jerami mungkin yang diserakkan di seluruh ladang dengan menggunakan trak forklift dan menyusun timbunan di atas lori trailer. Kelihatan senang, kan? Jawapan untuk soalan itu: tidak.
Apa yang menarik tentang Farming Simulator adalah game ini benar-benar mengikut cara sebenar untuk mengusahakan ladang. Ia bermakna memandu trak atau forklift dalam game ini bukan macam korang senang-senang memandu kereta dalam Grand Theft Auto. Kalau FIFA boleh pilih pemain dan pasukan terbaik, Farming Simulator juga memberi laluan kepada pemain untuk pilih forklift terbaik. Jadi, jangan terkejut kalau ada orang beli stereng khas semata-mata untuk main game ini.

Menurut CEO GIANTS Software, Christian Ammann berkata dalam kenyataan rasmi, “Berkebun secara kompetitif sudah lama dinikmati oleh ramai pemain tetapi belum lagi dilakukan dalam e-sukan setakat ini. Kami ada ramai peminat e-sukan dalam syarikat kami dan tidak sabar untuk menunjukkan menjaga kebun atau ladang boleh jadi seronok dan kompetitif dalam satu masa yang sama.”
“Kami percaya kami sudah jumpa gabungan berjaya antara berkebun di dunia sebenar dengan elemen yang membuatkannya seronok untuk dimainkan dalam game ini.”
Farming Simulator League juga dapat ‘menuai’ tajaan-tajaan besar seperti Logitech & Intel dan juga disokong oleh syarikat teknologi perladangan menurut laporan Esports Observer.
Bukan setakat itu, pemain Farming Simulator 19 boleh nantikan mod game baru iaitu mod 3v3 kompetitif dalam masa akan datang.
Ikuti MyGameOn di Facebook dan YouTube untuk rangkuman berita gaming dan esports.


Ramai yang menyukai permainan Farmville yang memberikan kebebasan kepada pemainnya untuk memiliki sebuah kebun yang besar.
Selepas 11 tahun beroperasi di Facebook,  akhirnya Zynga memutuskan ia akan ditutup pada hujung tahun ini. Pengumuman ini bukanlah sesuatu yang mengejutkan kerana Facebook takkan lagi menyokong permainan Flash pada 31 Disember, sama tarikh Adobe menutup terus flash player di laman web.
Tapi bagi peminat yang sudah lama menggunakan Farmville sebagai platform menambah dan berinteraksi bersama kawan di Facebook, nampaknya ia menjadi satu kekecewaan.
Farmville dilancarkan pada 2009 dan mencatatkan 10 juta pemain aktif setiap hari, kurang dari dua bulan dilancarkan. Pada zaman kegemilangannya, 30 juta pemain direkodkan.
Walaupun versi peranti pintar dan sekuelnya dilancarkan, ia tak sama fenomenanya seperti asal.
Anda boleh terus menggunakan pembelian dalam permainan sehingga 17 November dan kemudian sistem pembayaran akan berhenti beroperasi. Buat anda yang masih bermain, anda mempunyai tempoh sehingga 31 Disember sebelum permainan ini ditutup buat selama-lamanya.
Versi peranti pintar untuk FarmVille 3 akan hadir tak lama lagi, menurut Zynga.
Sumber rujukan: TheVerge
Ikuti kami di Facebook, Twitter dan Instagram. Saksikan kami di YouTube.


Battlefield Mobile kini bersiap sedia untuk fasa ujian beta tertutup baharu yang ditetapkan untuk dibuka akhir bulan ini.
Semasa sesi Soal Jawab laporan pendapatan Q3 mereka, CEO Electronic Arts, Andrew Wilson  mengesahkan bahawa permainan itu akan memasuki ujian beta tertutup akhir bulan ini.
Beliau juga berkata bahawa terdapat beberapa penambahbaikan dan ujian yang perlu mereka lakukan untuk permainan itu dimainkan dengan lancar.

Sebelum ini, Battlefield Mobile pernah memasuki fasa ujian alpha untuk tempat-tempat tertentu tetapi permainan dilihat dalam fasa awal dan perlu lebih penambahbaikkan sebelum dapat dilancarkan.

Memandangkan itu hanyalah peringkat alpha, mungkin terdapat perubahan untuk menjadikan permainan kelihatan dan bermain lebih baik kerana jarak masa antara peringkat alpha dan beta tertutup ini agak lama.
Peringkat beta terutup ini juga bermakna bahawa ia akan terbuka bagi yang sudah berdaftar. Buat masa ini, EA belum mengumumkan cara pendaftaran untuk menyertai beta tertutup Battlefield Mobile.
Selain beta Battlefield Mobile, Apex Legends Mobile juga akan melancarkan peringkat beta ia tersendiri.
Sumber rujukan: Comicbook.com


Fatal Frame: Maiden of Black Water yang pernah menjadi eksklusif untuk Wii U pada tahun 2015 kini kembali dengan versi Switch dan PC.

Fatal Frame: Maiden of Black Water ini adalah yang kelima dalam francais Fatal Frame. Maiden of Black Water kali ini menceritakan mengenai sebuah gunung yang terkenal dengan kes bunuh diri dan fenomena supernatural.

Penceritaan dalam permainan video ini adalah dari perspektif tiga karakter yang boleh dimainkan. Hadir dengan gimik yang wajib untuk Fatal Frame iaitu menggunakan kamera untuk mengambil gambar hantu dan juga menghalau hantu.

Fatal Frame: Maiden of Black Water kini dilancarkan untuk konsol switch dan di PC.


EVOS Esports semalam mengumumkan dua bakat yang terkenal dalam industri e-sukan, Azrul “J Hunter” Anwar dan Fattah “FattahZie” Zakaria sebagai Duta Jenama dengan Aaron “Qontra” Chan kini bertindak sebagai Head of Talent di pasaran Malaysia dan Singapura.
Azrul sememangnya cukup terkenal dan seorang veteran dalam industri ini. Beliau bermula dengan karier sebagai pemain Street Fighter V, mewakili Malaysia di pelbagai peringkat. J Hunter juga menghasilkan podcast antaranya Jlodi dan menyiarkan penstriman langsung untuk berita terkini e-sukan.
Paling menarik, apabila J Hunter juga seorang pengulas e-sukan terkemuka di Malaysia terutamanya dalam permainan mudah alih PUBG Mobile.
“Saya dah mengikuti perjalanan EVOS Esports dan EVOS VIP sejak PUBG Mobile Club Open (PMCO) yang pertama. Dengan kehebatan EVOS Esports di peringkat antarabangsa menunjukkan ia adalah  normal bagi personaliti e-sukan untuk tertarik dengan organisasi ini.
“Keputusan ini mudah bagi saya kerana matlamat kami selari bukan saja dalam e -sukan tapi dalam bentuk kandungan dan hiburan juga,” katanya.
Sementara itu, Fattahzie pula memulakan penstriman langsung pada 2019 dan mempunyai ramai pengikut, lebih 550,000 kerana videonya yang kelakar, mencuit hati dan memberikan satu hiburan kepada peminat gaming dan e-sukan.
“Menjadi duta adalah tanggungjawab besar sebab saya mewakili organisasi e-sukan ternama. Matlamat saya pada 2021 adalah mengangkat EVOS Esports ke tahap lebih tinggi lagi,” katanya.
Aaron pula mempunyai empat tahun sebagai pengulas di kejohanan ternama PUBG Mobile dan pernah menyertai RSG sebagai Pengurus Operasi.
“Ia seperti mimpi jadi kenyataan untuk bekerja dengan organisasi e-sukan terbaik di Asia Tenggara. Saya akan menjadi Head of Talent di MY dan SG dan menguruskan bab kerjasama dan pengambilan bakat. Permintaan untuk kandungan e-sukan makin tinggi dan kami harap dapat melatih pemuda menjadi ikon untuk generasi seterusnya,” katanya.


Ubisoft kini sudah melantik Fawzi Mesmar, bekas Ketua Rekaan bagi DICE sebagai Naib Presiden Editorial baharu mereka.

Welcome to Fawzi Mesmar, who joins us as Vice President of Editorial! Learn more about the industry veteran and his new role at Ubisoft 👇
— Life at Ubisoft (@LifeatUbisoft) November 30, 2021

Pengumuman perlantikan itu dikongsikan melalui laman rasmi mereka di mana kehadiran Fawzi di dalam syarikat itu akan membantu syarikat itu “membentuk hala tuju kreatif” selain membantu mereka dalam memperkayakan proses produksi Ubisoft.
“Di Ubisoft, Fawzi akan terus membina rekod mengetuai kumpulan yang berpelbagai, pasukan dari serata dunia berikutan pengalamannya bekerja di Jerman, Jepun, Jordan, New Zealand, Arab Saudi dan Sweeden,” kata Ubisoft.
Fawzi Mesmar sebelum ini berkhidmat di DICE sebagai Ketua Rekaan di mana dia mengetuai projek-projek seperti Star Wars: Battlefront II, Battlefield V dan Battlefield 2042. Dia juga berperanan dalam pembangunan Candy Crush selain sebagai Pengarah Studio, Produksi dan Rekaan Permainan di King.
Sebelum ini, Ubisoft pernah terpalit dengan isu budaya tempat kerja yang toksik yang mengakibatkan CEO Ubisoft, Yves Guillemot, berjanji untuk mengubah proses Sumber Manusia, penambahan tatakelakuan baharu dan melantik ketua-ketua baharu.
Sumber: GameSpot


FaZe Clan kini dilaporkan dalam perancangan untuk merombak barisan roster VALORANT mereka, dikatakan mereka sedang berlatih bersama empat pemain baharu, menjelang musim baharu VALORANT Champions Tour 2022.
Buat masa ini, FaZe Clan hanya dibarisi Andrej “babybay” Francisty dan Zachary “ZacharEEE” Lombardo sebagai pemain aktif mereka, selepas Corey Nigra yang dikatakan berpindah ke TSM.
Walaupun masih belum ditandatangi sebagai barisan baharu FaZe Clan, empat pemain itu ialah pemain pangkat Immortals Andrew “ShoT_UP” Orlowski, bekas pemain Luminosity Gaming YaBoiDre, Jake POACH Brumleve daripada Built by Gamers dan pemain Ghost Dajon “chase” Lopez.
Sebelum ini, FaZe Clan tewas di Stage 1 Master NA kepada Sentinel selain tidak berjaya untuk menempah tempat untuk layak ke Last Chance Qualifier dan Champions.
Mungkin ini adalah persediaan organisasi itu untuk menghadapi VALORANT Champions Tour 2022 yang akan dibimbing oleh jurulatih baharu mereka, seorang veteran CS:GO Josh “jdm64” Marzano.
Sumber: Upcomer. Dot Esports.


FaZe Clan adalah salah satu organisasi e-sukan terbesar di dunia dengan nilai sebanyak AS$725 juta untuk tahun lepas sahaja.
Organisasi itu bagaimanapun terpaksa memberhentikan lebih kurang 40% daripada pekerja mereka baru-baru ini.
Pemecatan ini kerana industri e-sukan dalam fasa ketidakpastian untuk kelestarian masa hadapan.
Dengan ekonomi e-sukan yang tidak menentu, FaZe terpaksa membuat keputusan ini.
“Hal ini tidak bermakna kami meninggalkan aspirasi kami sebagai FaZe – sebaliknya kami sedang mengejar matlamat yang lebih besar supaya kami lebih fokus,” ujar Lee Trink selaku Ketua Pegawai Eksekutif FaZe Clan.
Jumlah tepat pekerja yang dibuang masih belum diketahui tetapi dengan jumlah pekerja seramai 200 orang, 40% dibuang iaitu lebih kurang 80 orang pekerja.
Masalah FaZe Clan bukan sahaja disebabkan masalah kewangan tetapi masalah FaZe Clan sendiri yang mempunyai reputasi toksik dan kandungan bermasalah.


Pemain Mobile Legends, Amirul Shafiq Mohd Amir (Feekz) dari Geek Fam tidak akan bermain untuk liga profesional (MPL MY) musim kelapan atas faktor ingin berehat dari arena kompetitif dan memfokuskan kepada penstriman langsung (livestreaming).
Ketika ditanya ringkas, jurulatih Geek Fam MLBB, Ariff Iswandi atau Amoux berkata, “Feekz minta untuk rehat,”.
Malah, fakta ini disokong apabila Feekz turut memuat naik beberapa foto pada 9 Jun lalu dengan kapsyen “The Last Ride”. Foto itu menunjukkan dirinya bertanding di MPL MY musim ketujuh.
Dalam satu video pengumuman lineup musim kelapan juga, tiada kelibat Feekz sama sekali.

View this post on Instagram

A post shared by Geek Fam Malaysia (@geekfammy)

Sepanjang kariernya, Feekz pernah membantu skuad itu memenangi MPL MY/SG musim ketiga selain beberapa siri kejohanan Mobile Legends lain.
Langkah ini bukanlah sesuatu yang mengejutkan kerana pemain veteran lain contohnya Lemon dari RRQ Hoshi (Indonesia) juga memilih untuk berehat selepas lama bertanding di arena profesional.


Amirul Shafiq Mohd Amir atau lebih dikenali sebagai Feekz adalah salah seorang pemain profesional Mobile Legends pasukan Geek Fam.
Dia memulakan kariernya sebagai pemain profesional seawal tahun 2018 bersama pasukan Geek Fam.
Juara musim ketiga ini terkenal dengan gelagatnya ketika melakukan stream di pelantar Facebook Gaming.
Walaupun Feekz tidak bermain di MPL MY lagi namun popularitinya masih lagi kekal sehingga sekarang.

View this post on Instagram

A post shared by Geek Fam Malaysia (@geekfammy)

Kini, pasukan Geek Fam mengumumkan Feekz tidak lagi bersama organisasi itu, pengumuman itu dibuat di dalam sebuah hantaran di akaun rasmi Instagram Geek Fam.
Kemanakah hala tuju Feekz selepas ini? Selamat maju jaya diucapkan kepada Feekz, semoga berjaya di luar sana.


Kuala Lumpur: Amirul Syafiq Mohd Amir atau Feekz nampaknya tidak akan bermain untuk minggu akhir musim liga MPL MY S7 yang akan bermula Jumaat ini.
“Tidak. Feekz sepatutnya rehat musim ini. Jadi dia kekurangan latihan (selalu stream) tapi kalau pasukan perlukan dia, dia akan sentiasa ada untuk mereka,” kata jurulatih Geek Fam MY, Ariff Iswandi (Amoux) ketika dihubungi MyGameOn.
Tambah Amoux, pihaknya optimis dengan playoffs yang akan datang. Katanya, apa pun boleh terjadi.
“Di musim liga, ia sebenarnya untuk melihat apa corak permainan pasukan lawan berbanding menunjukkan strategi kami. Apabila kelemahan ini dikenalpasti, lebih banyak peluang untuk kami di playoffs.
“Bukan mustahil untuk menang liga dengan berada di ranking tengah-tengah (Geek S3) ataupun berada di di lower bracket dan memenangi liga (Reborn S2). Macam-macam boleh jadi,” katanya.
Amoux berkata, cabaran ditempuh untuk mencari lineup terbaik apabila kesemua pemain sebenarnya mempamerkan prestasi yang baik dan sukar mencari lima pemain terunggul.
“Yang bagusnya kesemua mereka adalah multi-role (semua pemain main lebih dari tiga peranan musim ini),” katanya.
Beliau juga mengakui pemain di Malaysia sudah ramai yang berbakat.
“Dengan penambahan Rippo bermain di MPL ID, pemain Malaysia lebih bersemangat bagi membuktikan keupayaan mereka bermain di liga peringkat tertinggi,” katanya.
Geek Fam akan bertarung dengan Homebois untuk minggu terakhir musim liga, Sabtu ini.


Semenjak seminggu ini anda pasti akan nampak kucing mulut besar ini yang dipanggil Popcat.
Banyak laman sosial di Malaysia dilanda demam fenomena Popcat dan ramai orang cuba untuk klik bagi mendapat kedudukan tertinggi bagi negara masing-masing di serata dunia.

Apa itu Popcat?
Popcat.click adalah permainan video mudah jenis clicker yang berasal dari meme.
Popcat mendatangkan gambar kucing yang comel dan akan membuka mulutnya menjadi ‘O’ dan mengeluarkan bunyi ‘pop’.
Malah Syed Saddiq juga menyertai clicker ini untuk menyumbang kepada kedudukan negara sebanyak 21,534 jumlah klik.

😮💨😮💨😮💨 pic.twitter.com/l378cHZSKc
— Syed Saddiq (@SyedSaddiq) August 14, 2021

Malah ada yang membuat klik demi Malaysia!

For Malaysia. 😆 🇲🇾https://t.co/ucNOYE5ZyL#popcat pic.twitter.com/P6GcpAukhQ
— Mard. (@Ramadhan_Z) August 10, 2021

Setakat ini Malaysia berada di kedudukan ketiga di ranking Popcat.
Thailand di tempat pertama dan Taiwan di tempat kedua.

Asal usul Popcat

So there’s a video with some images of my cat Oatmeal out and here’s the full clip of him chirping at a bug. pic.twitter.com/4MVTWiIknc
— Xavier (@XavierBFB) October 11, 2020

Permainan video Popcat ini diinspirasikan daripada kucing sebenar bernama Oatmeal.
Jadi Popcat ini tujuannya adalah untuk mendapat klik sebanyak mungkin dan itu sahaja semata-mata.
Namun adakah Malaysia hanya akan berada di tangga ketiga? Adakah kita dapat mengejar Thailand?


Mereka yang berada dalam industri animasi dan permainan di Malaysia akan mempunyai banyak perkara yang dinanti-nantikan kerana Festival Kreativiti Digital Malaysia (MYDCF) 2021, anjuran Malaysia Digital Economy Corporation (MDEC), sedang berusaha untuk meningkatkan kemahiran mereka dalam bidang seni kreatif.

Perayaan dalam talian baharu ini direka untuk meraikan dan memupuk bakat tempatan di Malaysia dengan membuka peluang, mengiktiraf pencapaian, malah memberi kita gambaran tentang apa yang negara kita tawarkan dalam masa terdekat.
Kerjaya Kreatif

Sepanjang November, MYDCF akan menampilkan pelbagai program interaktif dan menghiburkan, dengan tujuh acara utama menerajui pengalaman selama sebulan.
Yang pertama ialah Career Fair yang akan menampilkan lebih daripada 200 jawatan kosong yang diiklankan dan lebih 50 syarikat pengambilan pekerja.
Selain peluang pekerjaan, ACESTAR juga akan mengadakan sesi bimbingan kerjaya dengan ahli industri baru yang ingin berkembang dengan studio sedia ada, manakala PlayStation Studios, Bandai Namco, Streamline dan Codemaster akan mengadakan sesi ceramah kerjaya.
Pengiktirafan Serantau

SEA Games Awards juga akan berlangsung semasa MYDCF. Acara ini meraikan studio permainan indie dan pembangun permainan baru dari rantau Asia Tenggara dan acara tahunan ini tertumpu pada mengetengahkan yang terbaik ditawarkan oleh industri permainan rantau ini.
Anugerah Kre8tif! Asia Tenggara juga akan diadakan semasa acara ini dengan tujuan mencari dan mengiktiraf pencipta animasi berbakat di seluruh dunia. Ia menampilkan penyerahan dari 65 negara sehingga Hungary, Sweden, Amerika Syarikat dan Brazil.
Pembangunan E-sukan

Kejohanan ini akan diadakan bersama-sama dengan penganjur esports seperti REV Media Group, Malaysia Esports Arena dan Axis Esports, yang menampilkan permainan seperti PUBG Mobile, Mobile Legends: Bang Bang (MLBB), Ejen Ali: Agents Arena dan banyak lagi. Pemenang akan membawa pulang sejumlah hadiah berjumlah RM 70,000. Terdapat juga kelas untuk Dota 2, MLBB dan shoutcasting esports.
Selain itu, Junior Shoutcasting Challenge 2021 juga diadakan yang adalah gabungan bengkel, sesi bimbingan dan pertandingan shoutcasting, dengan lebih 200 pelajar sekolah mengambil bahagian. Pemenang akan berpeluang untuk shoutcast bersama seorang profesional di LEVEL UP KL Junior Cup 2021 dan MLBB Professional League MY 2022.
Komuniti Yang Membangun

MDEC juga bekerjasama dengan SIGGRAPH Asia untuk mempromosikan komuniti penyelidikan teknologi grafik komputer. Semasa acara itu, SIGGRAPH akan menyampaikan ceramah mengenai produksi Raya and the Last Dragon, Baymax Dreams dan teknologi terkini industri hiburan yang kini digunakan dalam filem box office.
Akademia daripada universiti yang bekerjasama seperti Kolej Universiti Tunku Abdul Rahman, Kolej Universiti Taylors, Universiti Islam Antarabangsa Malaysia dan Universiti Multimedia MMU akan membentangkan penyelidikan mereka mengenai industri kreatif.
Topik ini termasuk boneka 3D gerakan berhenti, non-fungible token (NFT), mabuk laut dalam video VR dan mengelak daripada mengagungkan bunuh diri dan mencederakan diri dalam animasi.
Platform Padu

Comic Art Festival ialah acara tertumpu kepada pencipta untuk meraikan kreativiti dan kepelbagaian di sebalik seni ilustrasi, pembuatan komik dan bidang visual yang berkaitan. Bekerjasama dengan Comic Fiesta dan Alliance Francaise de Kuala Lumpur, festival itu berfungsi sebagai ruang untuk peserta mempelajari komik, serta platform rangkaian untuk artis dan peminat.
MYDCF 2021 juga akan menyaksikan pelancaran lembut Malaysian Game Store, platform penerbitan digital pertama untuk permainan buatan Malaysia. Platform itu, dibangunkan dengan kerjasama MDEC, bertujuan untuk membuka peluang kepada studio Malaysia mengembangkan jangkauan dan peluang perniagaan mereka.

Selain itu, Monsta Studio, pencipta francais wira-wira animasi tempatan, Boboiboy, akan memperkenalkan usaha terbaharu mereka pada festival itu.
MYDCF 2021 akan menampilkan ekspo gamified untuk para hadirin awam melalui aplikasi pelayar web. Dengan itu, orang ramai boleh berinteraksi dan berkomunikasi secara maya dengan peserta pameran, menonton kandungan pentas maya, membeli produk dan perkhidmatan, dan menyesuaikan avatar unik mereka sendiri.
 Para hadirin juga berpeluang memenangi barangan dan barangan maya, termasuk PlayStation 5 baharu. Untuk menyertai MYDCF 2021, lawati di sini.
Artikel ini diterjemah dan disunting daripada IGN SEA. Untuk artikel penuh sila layari SINI.


Pusingan Play-ins kejohanan Free Fire Continental Series Asia Series telah berakhir semalam dan lima pasukan terbaik kini menyertai tujuh pasukan lain di pusingan Grand Finals. 12 pasukan tersebut akan bertanding pada 29 November ini pada jam 3 petang.
Malangnya, dua pasukan Malaysia yang layak ke Play-ins iaitu Baby Argon dan AutoKnockout tidak dapat melayakkan diri ke Grand Finals. Mereka masing-masing mencapai tempat ke-7 dan ke-9 di pusingan Play-ins. Walaubagaimanapun, kedua-dua pasukan menunjukkan permainan yang bagus dan penulis berharap mereka terus berusaha menjadi pasukan-pasukan Free Fire yang hebat.

Malaysia masih mempunyai satu wakil di Grand Finals iaitu Geek Fam. Pasukan tersebut melayakkan diri secara terus ke Grand Finals selepas menjuarai Free Fire Tri-Nation Cup (sebagai pasukan noXscape).
Berikut adalah senarai semua pasukan yang akan beraksi di FFCS Asia Series Grand Finals:

7 pasukan yang layak secara terus

Geek Fam (Malaysia)
TEAM KNIGHTS (Taiwan)
Total Gaming Esports (India)
EVOS Esports (Indonesia)
EV THAILAND (Thailand)
House of Blood (Pakistan)
Heavy (Vietnam)

5 pasukan terbaik dari Play-ins

King of Gamers Club
EXP Esports
Burst The Sky
RRQ Hades
V Gaming

Juara FFCS Asia Series Grand Finals akan memenangi bahagian terbesar hadiah terkumpul yang berjumlah AS$300,000 (RM1.2 juta). Pastikan anda tidak terlepas menonton siaran langsung kejohanan ini di Facebook dan YouTube pada 29 November ini.
Ikuti kami di Facebook dan Instagram.
Saksikan kami di YouTube.


Bahang Siri Dunia Free Fire (FFWS) Bangkok 2022 kian terasa selepas beberapa slot sudah diisi pasukan terbaik bagi setiap rantau yang terlibat.
Meskipun hal itu suatu yang sepatutnya diraikan sebagai satu pasukan tetapi tidak bagi pasukan Alpha iaitu wakil dari rantau MENA (Timur tengah dan Afrika Utara) kerana hanya boleh membawa empat pemain sahaja ke FFWS Bangkok.
Pasukan Alpha terpaksa melupakan khidmat dua pemainnya, Abo Karam dan Ghazi atas faktor pas VISA kerja. Secara umum, setiap buku peraturan e-sukan Free Fire bagi setiap liga sudah termaktub bahawa pemain yang bermain dalam pasukan luar negara harus mempunyai pas pekerjaan.
Malang berganda buat Ghazi kerana akan terlepas aksi di pentas termasyhur sebagai pemain kompetitif Free Fire buat kali kedua. Sebelumnya, pasukan itu dikenali sebagai All-Stars Esport pada edisi Siri Dunia lepas.
Di samping itu, Abo Karam pemain licik yang berpotensi tinggi juga terpaksa melupakan peluang keemasannya walaupun ini adalah kali pertama ke pentas besar sejak menyertai ALPHA. Pada musim lalu, dia bermain buat pasukan VIP yang menduduki tempat kelima keseluruhan Grand Final Liga Arab Free Fire musim kelima.
Perjuangan harus diteruskan juga walaupun tanpa kedua-dua pemain teras pasukan itu. Situasi berbeza pasti dirasai selepas pasukan ALPHA akan beraksi di Grand Final Siri Dunia Free Fire berbaning musim lalu yang hanya bermain Play-In.


Siri Dunia Free Fire (FFWS) Bangkok 2022 kali ini bakal dihangatkan dengan penyertaan dua pemain wanita.
Perkara ini seolah-seolah membuktikan tiada jurang  perbezaan jantina dalam kejohanan dunia di Free Fire.
Eypril Arrieta (Orellana) dan Almira Cailipan (Pipanda) adalah dua sosok yang bakal hadir di Siri Dunia Free Fire (FFWS) November ini.
Pemain Ignis Esports, Orellana bukanlah kali pertama dia bakal bermain di pentas tertinggi ini kerana pernah berentap di Siri Dunia Free Fire Sentosa lepas. Pasukannya meraih tempat ke-13 keseluruhan pada edisi lepas.
Di samping itu, Pipanda bakal membuat debut pertama bagi pemain wanita pertama di rantau MCPS yang bakal bermain di FFWS. Tambahan, AV Radicals iaitu pasukan Filipina pertama ke pentas dunia juga bakal membuat kemunculan pertama.

Siri Dunia Free Fire (FFWS) 2022 November bakal membuka tirai pada 25 November ini dan berakhir pada 26 Novmber. Kejohanan tersebut menawarkan hadiah wang terkumpul kira-kira RM9.27 juta (AS$2 juta).


Pasukan tanah air yang kian meningkat naik, Expand terpaksa berpuas hati di posisi kelima keseluruhan selepas dibezakan dua mata sahaja di Play-In Siri Dunia Free Fire Bangkok (FFWS) 2022.
Walau bagaimanapun, aksi pasukan Expand seharusnya diberikan pujian kerana berjaya membuktikan kemampuan pasukan Malaysia di persada dunia.
Pasukan itu meraih dua Booyah daripada lapan pusingan yang dimainkan. Booyah pertama berjaya diperolehi di pusingan kedua Kalahari dan berjaya mencatatkan 28 mata.
Pusingan kelima menjadi saksi Booyah kedua Expand kerana berjaya mengutip 23 mata dan 11 mata singkir di Bermuda.
Satu pencapaian baharu buat wakil Malaysia apabila telah ‘memecahkan badi’ kedudukan kesembilan yang dicapai Geek Fam pada FFWS Singapura 2021 dan Farang pada FFWS Sentosa 2022.
Kini, muncul pasukan Expand yang memecahkan beberapa rekod seperti pasukan Malaysia pertama yang berjaya menduduki kedudukan kelima dan pasukan Malaysia pertama yang raih dua Booyah Play-Ins di Siri Dunia.
Namun, RRQ Kazu berkelebihan dua mata iaitu 98 mata keseluruhan manakala Expand hanya 96 mata. Hal tersebut menjadikan RRQ Kazu pasukan terakhir melengkapkan empat pasukan yang akan mengisi slot Grand Final pada 26 November.


Susulan keputusan Garena Free Fire yang hanya menyenaraikan slot automatik lapan pasukan di Grand Final, kini empat pasukan dari Play-Ins dapat merasai pentas tertinggi bagi kejohanan itu.
Pada semalam, Magic Squad iaitu wakil Brazil unggul di posisi pertama dengan 110 mata dan 48 mata singkir walaupun tanpa sebarang Booyah dicatatkan.
Bekas juara dunia, EVOS Phoenix berjaya meraih 107 mata dan 41 mata singkir di posisi kedua dengan pungutan Booyah tertinggi sebanyak tiga Booyah.
Naguara wakil dari Amerika Latin mempamerkan konsistensi luar biasa dengan mengekalkan posisi sekurang-kurangnya lima terbaik setiap pusingan kecuali pusingan kelima. Pasukan itu menduduki tempat ketiga keseluruhan dengan 103 mata dan 46 mata singkir.
Pasukan terakhir yang berjaya mencuri slot terakhir adalah RRQ Kazu, 98 mata secara keseluruhan dan pungutan 42 mata singkir.

Keempat-empat pasukan ini bakal bermain di Grand Final pada hari ini bersama-sama lapan pasukan yang lain jam 10Pm dan bersiaran langsung di platform Facebook, Instagram dan Tiktok Garena Free Fire Malaysia.
Sebanyak AS$ 1.78 juta hadiah wang terkumpul ditawarkan pada edisi kali ini. 12 pasukan peringkat akhir akan berentap bagi merebut gelaran juara di negara sang juara, Thailand.


Berbaki dua hari sebelum peringkat Play-Ins Siri Dunia Free Fire Bangkok 2022, penggiat e-sukan Free Fire semakin merasai bahang kejohanan berprestij itu.
Beberapa pempengaruh dari region masing-masing sedang giat membuat andaian dan analisis berkaitan situasi yang bakal berlaku di Siri Dunia kali ini. Berikut adalah ramalan MyGameOn mengenai dropspot yang dijangka dilakukan oleh pasukan di Play-Ins FFWS:
BERMUDA

Edisi kali ini hanya sembilan pasukan yang bakal bersaing di peringkat Play-Ins kerana ketiadaan dua liga utama e-sukan Free Fire seperti Russia dan India.
Namun, perkara ini tidak menjadi masalah kepada pasukan yang berentap dan disifatkan peluang ke peringkat Final lebih cerah kerana empat pasukan teratas akan mengisi slot ini pada 26 November.
Suku kedua peta Bermuda tampak padat dengan keberadaan dua pasukan tumpuan iaitu RRQ Kazu dan bekas juara dunia, Evos Phoenix. Hal itu menyebabkan koordinasi kedua-dua pasukan ini mungkin akan berubah, tetapi tidak menolak perseteruan yang bakal berlaku di bahagian Factory mahupun bukit Pochinok.
Wakil Malaysia, Expand selesa di kawasan Peak tanpa ancaman awal.  Gerakan agresif pasukan itu diramal memberikan masalah buat pasukan yang bertandang di kawasan tersebut.
KALAHARI

Zon pendaratan di peta Kalahari kelihatan seimbang menerusi data yang diperoleh melalui liga rantau masing-masing.
LGDS, iaitu wakil Taiwan seperti kebiasaan akan memilih zon biru untuk kawasan looting yang mungkin tertumpu ke Confinement, Foundation atau Bayfront.
Kawasan merah, Command Post akan menjadi medan adu mekanisme di antara Expand dan Evos Phoenix yang mempunyai peratusan tertinggi akan memilih drop zone itu.
PURGATORY

Brasilia menjangkakan dua pasukan tumpuan, sekiranya pertempuran antara Expand dan RRQ Kazu ini berlaku ia mungkin menjanjikan aksi yang menarik kerana kemampuan masing-masing yang sukar disngkal lagi.
RRQ Kazu lebih sinonim dengan pergerakan berpasukan dan percaturan oleh kapten pasukan itu, Legaelothh manakala Expand lebih cocok dengan kemampuan permainan individu dan sokongan yang tepat pada masanya.
ALPINE

Pertempuran awal dijangka berhampiran kawasan Snowfall yang tertumpu ke arah pasukan Evos Phoenix dan wakil Vietnam, Team Flash. Kecenderungan dalam peperangan awal membuatkan Team Flash tidak gentar akan sebarang ancaman.
Walau bagaimanapun, Evos Phoenix mempunyai alternatif lain yang sering dilakukan iaitu koordinasi pergerakan pantas menggunakan launch pad ke arah Garrison.
Antara sembilan pasukan yang bakal berentap adalah:

Expand (MCPS)
Team Flash (Vietnam)
Evos Phoenix (Thailand)
RRQ Kazu (Indonesia)
Magic Squad (Brazil)
Naguara Team (LATAM)
Infinity VX (MENA)
LGDS (Taiwan)
Team Hotshot (Pakistan)

Siri Dunia Free Fire bakal berlangsung pada 25 November dan 26 November ini yang akan bertempat di Bangkok, Thailand. 17 pasukan bakal bertanding merebut hadiah wang terkumpul sebanyak AS$1.78 Juta (RM 8.14 Juta).
Aksi kejohanan boleh disaksikan di platform Facebook, Youtube dan Tiktok Free Fire Malaysia jam 10PM (GMT+8) pada 25 November dan 26 November ini.


Dalam kehangatan Siri Dunia Free Fire (FFWS) 2022, masih segar beberapa drama yang berlaku seperti persaingan tempat keempat dan kelima antara RRQ Kazu dan Expand.
Pada semalam, Expand beraksi agak baik tetapi kurang konsisten dalam beberapa pusingan yang membuatkan RRQ Kazu memanfaatkan peluang tersebut untuk mengejar rapat Expand.
Selepas tujuh pusingan yang dimainkan, pasukan RRQ Kazu berjaya mendahului Expand dengan kelebihan tiga mata. Hal tersebut membuatkan kem RRQ Kazu dalam kegusaran kerana sedar kemampuan pasukan pencabarnya itu.
Justeru, RRQ Kazu menggunakan pendekatan meletakkan dua pemain di Forest Red di mana pasukan Expand berada dengan hasrat ingin mengurangkan nombor ahli pasukan supaya bermain pasif.
Pada awalnya hal tersebut tampak menjadi selepas Maybee dapat menundukkkan TheAxel tetapi Expand juga berjaya mencuri mata singkir juga terhadap Razor.
Walau bagaimanapun, masing-masing berjaya bertahan sehingga znon permainan terakhir, hanya pengawalan komposisi pasukan dan koordinasi yang tepat beri kelebihan buat RRQ Kazu pada akhirnya.


Pengulas e-sukan, Emi Mohamad dan pengacara, Fiera Fendi kini sah menjadi duta Team Secret.
Pengumuman itu dibuat dalam satu hantaran Instagram sebentar tadi.

View this post on Instagram

A post shared by Team Secret (@teamsecret)

Emi Mohamad dikenali dengan tagline “Rrrrrrrrataa!” dan dianggap sebagai pengulas berkaliber dalam arena PUBG Mobile apabila digandingkan dengan J Hunter dan OTG serta banyak membuat kemunculan di kejohanan besar PUBG Mobile.
Fiera Fendi pula adalah pengacara yang pernah menjadi duta Team Bosskurr sebelum ini selain sering dilihat menjadi hos di Liga Profesional MLBB (MPL).
Team Secret bagaimanapun tidak mengumumkan lanjut apa projek terbaharu akan dibuat bersama dua invididu ini.
Tunggu dan nantikan pengumuman baru dari @emimohamad1 dan @fierafendi kelak.
Foto: Team Secret


Pengacara dan hos, Fiera Fendi kini sah menjadi duta Republic of Gamers (ROG) Malaysia bermula semalam. Sebelum ini, gadis berusia 22 tahun ini dilantik sebagai duta organisasi e-sukan, Team Bosskurr.
Tulisnya di Instagram, dia berharap peminat menantikan kandungan baru yang akan dikeluarkan di media sosial berkaitan ROG.

View this post on Instagram

Alhamdullilah 🤗another 1 happy news for me . Officially Ambassador for ASUS REPUBLIC OF GAMERS 🇲🇾 @asusrog.my now 🤗Thank u @asusrog.my 🦋 Stay tuned with my social media to know more update about @asusrog.my #rogmykol #gamingcommunity #asusmy #esports
A post shared by  F I E R A 🧚🏽♀ (@fierafendi) on Jan 5, 2020 at 3:56am PST

Ketika dihubungi penulis, Fiera berkata dia akan terlibat dan hadir ke acara dan kempen ROG selain mempromosikan produk terbaru yang terdiri daripada perkakasan gaming keluaran mereka.
“Saya sebenarnya tak sangka dapat berkolaborasi dengan jenama besar, lagi-lagi pada usia begini. Saya sangat bersyukur atas rezeki tahun baru ini. Alhamdulillah,” katanya.
Fiera juga menerima sokongan daripada teman rapat dan keluarga yang tak henti memberi sokongan dan mendalami karier dipilihnya ini.
“Macam keluarga Fiera, mereka faham dan beri sokongan daripada awal.
“Fiera kalau boleh nak pelbagaikan kemahiran, tak terhad kepada hos dan bidang pengacaraan saja seperti sebelum ini,” katanya yang berasal dari Kluang, Johor.
Sudah hampir dua tahun dalam industri, Fiera menganggap industri e-sukan ini walau mencabar untuk golongan gadis sepertinya tapi ia juga sebagai dorongan untuk berjaya.
“Mentaliti seperti wanita tidak hebat seperti lelaki dan sebagainya masih ada tapi saya cuba anggap itu sebagai cabaran.
“Sebelum ini saya seorang yang pemalu, takut berada di atas pentas. Tapi sejak berkecimpung dalam bidang ini, ia mengajar saya jadi lebih yakin dan membantu dari segi kemahiran komunikasi.
“Yang penting, kerjaya dipilih ini dapat bantu saya buang rasa malu dan berbakti kepada keluarga,” katanya.
(Foto: IG @fierafendi)
Ikuti kami di Facebook dan Instagram.
Saksikan kami di YouTube.


Pengacara dan hos, Fiera Fendi berharap dapat memperkenalkan lagi #FamilyBosskurr kepada orang ramai selepas dilantik sebagai duta bagi organisasi e-sukan tempatan ini.
“Selain menjadi wajah #FamilyBosskurr, saya ingin memperkenalkan ahli-ahli baru yang menyertai keluarga ini, kini sudah lebih 60 orang.
“Caranya, saya akan terbabit dengan produksi saluran Youtube Waddup Boss yang mana di situ peminat boleh menyaksikan gelagat dan karenah #FamilyBosskurr,” katanya.
Di saluran itu, Fiera akan memulakan peranan baru dengan membiasakan diri memegang kamera, melontarkan idea-idea baru bagi menghasilkan kandungan digital yang lebih komprehensif dan menghiburkan para penonton.
“Sekarang Fiera sedang bereksperimen dengan kemahiran baru termasuklah penghasilan vlog untuk ahli-ahli #FamilyBosskurr.
“Mungkin selama ini ramai peminat hanya mengenali barisan utama dan tidak keluarga Bosskurr secara menyeluruh jadi saya akan cuba yang terbaik untuk mengubah perspektif itu,” katanya.
Tambah Fiera, dia masih terbuka untuk menerima sebarang kerja sambilan dalam bidang pengacaraan dan bersedia untuk memberikan yang terbaik.
Malah, Fiera juga akan membuat kemunculan bersama #FamilyBosskurr di acara-acara penting selain menghadiri persidangan berkaitan.
Bagi yang belum mengenalinya, Fiera Fendi pernah menjadi hos bagi kejohanan dunia Mobile Legends, M1 dan juga hos bagi Piala Asia Tenggara Mobile Legends: Bang Bang (MSC) di Manila, Filipina.
Ikuti kami di Facebook dan Instagram.
Saksikan kami di YouTube.
(Foto: @ShopeeBosskurr)


Pasukan e-sukan wanita, Angel Bosskurr akhirnya kembali dengan lineup baru PUBG Mobile namun yang membuatkan penulis tertarik kali ini ialah; ramai antara mereka adalah mahasiswi dan hanya seorang saja yang masih bersekolah di peringkat menengah.
Menceritakan mengapa gadis-gadis berbakat ini dipilih sebagai teraju utama, pengurus pasukan, Fiera Fendi berkata, ia bertujuan untuk mengembangkan lagi e-sukan dalam kalangan wanita.
“Kita ada seorang yang masih bersekolah, Azmanisha dan yang lainnya adalah penuntut universiti kecuali Bella yang sudah lama dalam e-sukan untuk penstriman langsung dan arena kompetitif.
“Tujuannya adalah untuk mengembangkan lagi e-sukan dalam kalangan wanita dan buktikan karier ini tak memberi kesan buruk sehingga mengganggu pelajaran kalau mereka sendiri bijak menguruskan hidup dan membahagikan masa,” katanya ketika dihubungi MyGameOn.
Kata Fiera, gadis-gadis ini dari latar belakang pendidikan berbeza kerana ada yang dalam bidang perubatan, perakaunan, logistik dan komputer.
“Mereka semua masih ‘baru’ dalam e-sukan dan suasana kompetitif jadi mereka masih banyak sedang mencari pengalaman.
“Jadi saya taklah terlalu memaksa untuk mereka betul-betul memberikan 100% kerana mereka perlu membahagikan masa untuk pelajaran juga,” katanya.
Fiera berkata, dengan pengurusan di bawah kendaliannya sebagai Duta Team Bosskurr, beliau mahukan gadis-gadis ini bukan saja terdedah dengan arena kompetitif tapi lebih dari itu.
“Saya sasarkan Angel Bosskurr (AB) menjadi teraju dalam bidang kompetitif tapi saya juga ingin mereka mencari dan memburu peluang dalam branding e-sukan.
“AB juga pada masa sama bantu mempromosikan jenama Team Bosskurr dari segi merchandise dan penciptaan kandungan (content creation),” katanya.
Lineup penuh Angel Bosskurr:
Angel Fiera : Fiera (Pengurus)
Angel Bella : Salsabila
Angel Tasha : Nurshalieza Natasha
Angel Ninaaa : Fatin Nur Amanina
Angel Aina : Aina Suraya
Angel Esyaa : Azmanisha
Angel Anna : Nurfarzana


EA Sports teams up with adidas to reveal the limited-edition jerseys that you can wear in real life and video games for the first time ever!
Featuring four top teams: Real Madrid, Juventus, FC Bayern and Manchester United, each funky and bold design is uniquely tailored for every team. Take a look at four iconic designs:
FC Bayern Juventus Manchester United Real Madrid
Unlike any other FIFA games, the kits will be digitally included in FIFA 19 for players who select any of these featured clubs as their favourite and complete one of the four Weekly Objectives in Fifa Ultimate Team (FUT) starting today for PC, PS4 and Xbox One users. Nintendo Switch players have to wait until 14 December to purchase all four kits through FUT Transfer Market.
Only 7,000 shirts will be made available for the public in this limited EA Sports x adidas run. Fans will be able to purchase these jerseys on adidas.com.my or go to these local stores as stated below:

Football Republic KLCC
Football Republic Sunway Pyramid
adidas Sports Performance Store Pavilion
adidas Sports Performance Store KLCC
adidas Sports Performance Store Sunway Pyramid
adidas Sports Performance Store One Utama

Which one will you be getting? Share your favourite jersey with us on Facebook.


EA Sports akhirnya telah mendedahkan tarikh pelancaran judul FIFA seterusnya. FIFA 21 akan dilancarkan di PC, PlayStation 4 (PS4), dan Xbox One pada 9 Oktober ini.
Pada waktu ini, tarikh pelancaran untuk versi PlayStation 5 (PS5) dan Xbox Series X belum diumumkan. Satu lagi pengumuman menarik ialah FIFA 21 akan dilancarkan di PC melalui Origin dan juga Steam.

Jika anda pra-tempah FIFA 21 Ultimate Edition atau Champions Edition, anda boleh mula main FIFA 21 pada tarikh yang lebih awal iaitu 6 Oktober. Percubaan percuma melalui EA Access dan Origin Access akan bermua pada 1 Oktober.
EA Sports juga telah memperkenalkan Dual Entitlement yang membolehkan pemilik FIFA 21 di PS4 dan Xbox One untuk menaiktaraf ke versi PS5 dan Xbox Series X secara percuma.
Untuk mengetahui bagaimana Dual Entitlement berfungsi, anda boleh rujuk laman web rasmi EA Sports.
Sumber: EA Sports
Ikuti kami di Facebook dan Instagram.
Saksikan kami di YouTube.


Artikel ini ditaja oleh EA Sports.
Permainan terbaru FIFA iaitu FIFA 21 akhirnya telah dilancarkan! Para peminat permainan bola sepak di Malaysia semestinya tidak sabar untuk mendapatkannya. Ia menawarkan kualiti grafik yang lebih realistik, kawalan bola yang lebih terperinci, dan banyak lagi ciri-ciri menarik.
Pada waktu ini, ia telah dilancarkan untuk PC (Steam), PlayStation 4 (PS4), Nintendo Switch, dan Xbox One. Bagi anda yang merancang untuk membeli konsol PlayStation 5 (PS5), jangan risau. Versi PS5 dan Xbox Series juga akan dilancarkan pada masa depan dengan beberapa penambahbaikkan.

1. Uruskan setiap butiran pasukan anda dalam Career Mode

Career Mode memberikan anda lebih banyak cara untuk mengawal setiap perkara dalam pasukan anda. Anda boleh mengubah posisi setiap pemain dan melatihkan mereka agar mereka menjadi lebih handal. Selain itu, anda juga perlu berunding dengan pengurus pasukan lain seperti Pep Guardiola dan Jürgen Klopp untuk membeli atau meminjam pemain mereka.
Untuk menjadikan Career Mode pengalaman yang lebih mudah dinikmati, setiap perlawanan diadakan secara simulasi. Walaubagaimanapun, anda juga boleh memindahkan kawalan pemain kepada diri anda pada bila-bila masa termasuklah pada waktu-waktu genting seperti tendangan penalti.

2. Permainan dan kawalan yang lebih terperinci

Semakin baharu, semakin realistik dan menyeronokkan. Itulah gaya penambahbaikkan siri FIFA dan ia masih relevan untuk FIFA 21. Kali ini, anda boleh mengawal para pemain dengan lebih tepat kerana terdapat sistem baharu seperti Agile Dribbling yang memberikan anda kebolehan untuk menggelecek bola dan mengelirukan pemain lawan.
Selain itu, terdapat juga sistem Creative Runs yang memberikan anda kawalan atas pemain lain dalam pasukan anda untuk meletakkan mereka di posisi yang lebih strategik. Anda juga akan kagum dengan Natural Collision System yang mewujudkan tindak balas fizikal yang sangat realistik.

3. Buktikan anda jaguh bola sepak jalanan dalam mod Volta baharu

Volta Football diperkenalkan dalam FIFA 20 dan ia menjadi satu mod permainan yang diminati oleh ramai pemain FIFA. Untuk versi tahun ini, EA Sports memperkenalkan Featured Battles di mana pasukan bola sepak jalanan anda akan bersemuka dengan pemain-pemain hebat seperti Kaká dan penghias muka depan Kylian Mbappé.
Anda akan mengembara ke pelbagai tempat seperti Brazil dan Australia untuk bertempur dengan pasukan-pasukan lain. Mod ini juga boleh dimain secara multi-pemain untuk bekerjasama dan berlawan dengan pemain-pemain lain di luar sana.

4. Lebih daripada 30 liga rasmi, 700 pasukan, dan 17,000 pemain!

Antara sebab mengapa FIFA masih kekal sebagai siri permainan video bola sepak paling terkenal di dunia ialah kerana ia mempunyai hampir semua liga dan pasukan bola sepak yang diminati orang ramai. FIFA 21 merupakan satu-satunya permainan di mana pemain boleh mengakses bilangan pasukan dan pemain paling banyak.
Selain daripada liga-liga besar seperti UEFA Champions League, UEFA Europa League, CONMEBOL Libertadores, CONMEBOL Sudamericana, Premier League, Bundesliga, dan LaLiga Santander, anda juga akan bermain dengan kit dan logo terbaru berdasarkan versi sebenar setiap pasukan.

5. Upgrade percuma ke versi PS5

“Lagi sebulan PS5 nak keluar, takkan nak beli untuk PS4 dulu?” ialah sebuah persoalan yang semestinya bermain di fikiran mereka yang mahu membeli FIFA 21. Anda tidak perlu ragu-ragu dan beli sahaja kerana pemilik versi PS4 akan menerima kemaskini percuma ke versi PS5!
Jika anda membeli versi cakera optik, anda hanya perlu memasukkan cakera tersebut ke dalam pemacu cakera optik PS5. Untuk pembeli versi digital pula, anda hanya perlu pastikan anda menggunakan akaun PlayStation yang sama di PS5 anda.

Jadi tunggu apa lagi? Jom beli FIFA 21! Pemain PC boleh mendapatkannya di Steam dan pemain PS4 boleh membelinya di PlayStation StorePlayStation Store. Pemilik Nintendo Switch boleh membeli versi digital di Nintendo eShop.


EA secara rasmi mengumumkan FIFA 22 akan dilancarkan pada 1 Oktober ini dan penyerang Paris Saint-Germain, Kylian Mbappé menjadi bintang muka depan.
Tarikh pelancaran dan berita bintang muka depan turut disertakan bersama video permainan yang menunjukkkan HyperMotion Technology FIFA 22 terbaru.

#FIFA22, Powered by Football
With new HyperMotion Technology, welcome to a revolution in
football gameplay. 🎮⚽
Learn more and pre-order today ➡ https://t.co/SotAORTXCO pic.twitter.com/IgRYzvvpqG
— EA SPORTS FIFA (@EASPORTSFIFA) July 11, 2021

Teknologi baru ini membolehkan 22 pemain bola profesional bermain dengan intesiti yang tinggi. Penambahan ini adalah algoritma pembelajaran mesin hak milik EA, bagi membolehkan permainan mencipta “animasi baru dalam masa sebenar untuk pergerakan bola sepak yang organik dengan pelbagai interaksi di atas padang”.
FIFA 22 turut menyertakan kembali pelbagai mod, seperti Career Mode, VOLTA FOOTBALL, Pro Clubs dan FIFA Ultimate Team.
Permainan ini akan menyertakan lebih 17,000 pemain daripada lebih 700 pasukan di dalam lebih 90 stadium dan 30 liga. FIFA 22 juga akan menyertakan pertandingan seperti UEFA Champions League, EUFA Europa League, terbaru UEFA Europa Conference League, Premier League, Bundesliga, LaLiga Santander, CONMEBOL Libertadores dan CONMEBOL Sundamericana.
Peminat yang melakukan pra-tempah FIFA 22 Ultimate Edition pada 11 Ogos akan mendapat barangan FUT Heroes yang tidak boleh ditukar bermula 1 Disember. Edisi ini juga akan menyertakan empat hari akses awal, Dual Entitlement, mata FIFA dan banyak lagi.
FIFA 22 akan tersedia untuk PS4, PS5, Xbox Series X|S, Xbox One, PC via Origin dan Steam, dan Google Stadia. Manakala FIFA 22 Legacy Edition dilancarkan untuk pengguna Nintendo Switch.


FIFA 22 versi PC tidak akan disertakan ciri-ciri penambahbaikkan generasi baru termasuk teknologi animasi terbaru.
Ini adalah mengikut langkah seperti edisi FIFA 21, yang mengutamakan penambahbaikkan generasi baru untuk konsol. Menurut EA, hal ini adalah untuk memastikan pengguna PC yang kurang berkuasa masih boleh bermain dengan baik.
Selain itu, dengan jumlah pengguna PC yang kecil berbanding konsol juga menjadi faktor kenapa penambahbaikkan ini tidak menjadi keutamaan untuk pengguna PC. Bahkan, pengguna PS4 dan Xbox One juga terkecuali daripada penambahbaikkan ini.
FIFA 22 akan dilancarkan pada 1 Oktober ini di PS4, PS5, Xbox One, Xbox Series X|S, PC melalui Steam, Origin dan Google Stadia. Manakala Nintendo Switch akan mendapat FIFA 22 Legacy Edition.


FIFA 23 adalah entri terbaharu dari EA yang menampilkan kelab wanita, buat pertama kali. Dua liga bola sepak wanita dipertandingkan adalah Liga Super Wanita Barclay di England dan Divisi 1 Arkema di Perancis.

Selain itu, kedua-dua piala dunia iaitu Piala Dunia Qatar 2022 dan Piala Dunia Wanita Australia dan New Zealand 2023 akan hadir bersama sebagai kemaskini percuma.
Menariknya kali ini, akan ada rentas platform untuk mod 1v1, termasuklah FIFA Ultimate Team, online seasons dan online friendlies. Ini bermakna bagi anda yang berada di PS5, Xbox Series X/S dan pemain PC boleh bermain sekali, sama juga seperti pengguna PS4 dan Xbox One.
Hypermotion pula kali ini ditambahbaik dengan lebih 600 animasi yang diambil.
Di FIFA 23, Sam Kerr dan Kylian Mbappé akan menjadi penghias kotak permainan yang akan dilancarkan pada 30 September ini.


Selepas pembaharuan kontrak dan rakan kongsi, FIFA kini tidak mahu meneruskan kontrak eksklusif yang sudah lama dimonopoli oleh Electronic Arts (EA).
Kenyataan ini diberitahu oleh FIFA bahawa mereka mahu meneliti semula e-sukan dan industri permainan video.
“FIFA mahukan anjakan paradigma mengenai masa depan permainan video dan e-sukan bola sepak.
“Nyata, dengan hanya EA sahaja yang menjaga landskap permainan video bola sepak adalah tidak bagus kerana terhad dengan hanya sebuah syarikat,” tulis kenyataan itu.
FIFA kini mahu mencari syarikat lain bagi membantu dalam perjalanan ini dan bukan EA Sports sahaja.
Masih belum ada apa-apa kenyataan rasmi dari EA mengenai situasi ini.
FIFA juga kini bekerjasama dengan pelbagai industri seperti pemain bola sepak, pelabur, pembina permainan video dan penganalis bagi membentuk jangka masa panjang untuk permainan video, e-sukan dan sektor hiburan.
Adakah FIFA selepas ini bakal menjadi FIFA E-Football?
Sumber: Hypebeast


Dalam kejohanan FIFA Online 4 yang sedang berlangsung di Korea Selatan semalam, wakil negara, Gan Mun Kiat @ Darren Gan mengharumkan nama negara dengan memperoleh tempat pertama di EA Champions Cup Winter 2018!
Darren. Sumber gambar: FB RippedJean
Anak muda berusia 21 tahun ini turut menerima anugerah Pemain Terbaik dan Penjaring Gol Terbanyak!
Darren yang juga dikenali sebagai RippedJean bermain di bawah Mineski berganding bersama duo dari Team Flash, Amraan dan Fardhino membentuk skuad MineskiFlash di kejohanan itu.
Mereka menewaskan wakil Vietnam, Vietnam Immortals dalam empat set perlawanan ‘King Stays’ yang mana menyaksikan Ripped Jean mendahului set kedua hingga keempat, menewaskan setiap pemain Vietnam yang cuba mencabarnya.
Hasil kemenangan, mereka membawa pulang wang tunai terkumpul USD100,000 (kira-kira RM419,000)!
Penulis sempat mendapatkan komen juara Malaysia ini untuk berceritakan mengenai kemenangannya semalam.
“Saya rasa sangat gembira dan bersyukur kerana penat lelah selama ini membuahkan hasil. Sebulan sebelum kejohanan, saya terbang ke Thailand untuk berlatih bagi mengelak dari masalah ping sebelum ke Korea untuk kejohanan utama.
“Banyak kali saya berkata pada diri, jangan gementar. Walaupun tak ada server sendiri di Malaysia dan mungkin akan kalah nanti, itu adalah adat pertandingan.
“Dan ya, cara ini berkesan untuk bagi saya terus bertenang dan kemudian fokus pada menjuarai kejohanan,” kata Darren ketika dihubungi.
Darren bersama Amraan (tengah) dan Fardhino
Darren berkata, walaupun mereka berlainan negara namun masing-masing punya objektif sama, mengharumkan nama negara. Dua rakan seperjuangannya, Fardhino dan Amraan banyak membantu untuk draft players dan memberikan motivasi sepanjang pertandingan.
“Saya tak rasa perkara ini (berbeza negara) menjadi penghalang untuk kita capai matlamat. Saya anggap mereka macam adik beradik sendiri. Kami pun ‘sekepala’ dan serasi bersama dan itu mungkin sebab kami menyinar dalam kejohanan ini,”
Menurut Darren, dia mempunyai harapan besar untuk FIFA Online 4 mempunyai server sendiri di Malaysia.
“Saya berharap perkara ini menjadi kenyataan. Mudah lah selepas ini untuk kami berlatih tanpa perlu berpindah ke server lain.
“Lagipun saya rasa pemain lain juga ingin kejar objektif sama, menjadi juara dalam kejohanan antarabangsa. Jadi saya berharap Garena Malaysia atau Singapura mengambil serius tentang perkara ini,”
Siaran semula boleh disaksikan di SINI. Maklumat lanjut mengenai EACC Winter 2018 boleh didapati di SINI.
Ini adalah kali pertama Malaysia mencatatkan kemenangan di kejohanan EACC. Rekod lalu hanya di nombor 3 yang mana Malaysia Tigers dianggotai oleh Kent ‘RBxArroyos’ Liaw, Vin ‘EMaster.Vin’ Chew, Hariry Faiz, dan RBxWintersss membawa pulang RM120,000 pada EACC 2016.
Kami dari MyGameOn ingin mengucapkan sekalung tahniah kepada Darren. Semoga selepas ini lebih ramai atlit esports menjuarai kejohanan antarabangsa! Malaysia Boleh!


Platform hiburan e-sukan, FIGHT Esports berganding dengan organisasi e-sukan, KITAMEN bagi menghoskan grand final Level Up KL Junior Cup 2021.
Kejohanan Mobile Legends ini akan mempunyai dua pusingan kelayakan yang akan menyaksikan lapan dari 512 pasukan bertanding di grand final untuk merebut hadiah terkumpul RM5,000.
Final diadakan pada 5 November hingga 7 November ini di Festival Kreativiti Digital Malaysia (MYDCF) 2021.
Ini adalah pecahan hadiah terkumpul:
Juara: RM2,000
Naib juara: RM1,000
Tempat ketiga: RM600
Tempat keempat: RM400
Tempat kelima: RM250 setiap pasukan.
“Kami teruja dapat bekerjasama dengan KITAMEN untuk hos kejohanan pertama yang dikhususkan kepada pelajar Malaysia di peringkat menengah.
“Sebagai pemain industri, ia adalah sasaran jangka panjang kami untuk mendedahkan kepentingan ‘healthy gaming’ dan menyerlahkan bakat e-sukan yang terdiri dari generasi muda,” kata Matthew Ho, Ketua FIGHT Esports.
Sementara itu, CEO KITAMEN, Hazman Hassan berharap Level Up KL Junior Cup 2021 bukan saja menjadi acara tahunan tapi juga sebagai harta intelektual (IP) yang menyatukan kesemua atlet e-sukan yang muda di bawah satu jenama.
Festival yang dianjurkan oleh Perbadanan Ekonomi Digital Malaysia (MDEC) ini adalah kombinasi festival animasi dan komuniti permainan secara virtual dengan memfokuskan pada animasi, game, permainan dan rekaan.
Sepanjang November, MYDCF akan menampilkan program interaktif seperti Anugerah SEA Games, kejohanan e-sukan, festival Comic Art dan banyak lagi.
Untuk maklumat lanjut tentang Level Up KL Junior Cup 2021, layari laman sesawang KITAMEN
Grand Final ini sudah pun bersiaran langsung pada hari ini dan esok di Tiktok Fight Esports dan Tiktok KITAMEN


Filem pertama menampilkan Pikachu sebagai watak penting!
Detective Pikachu diumumkan hari ini menampilkan karakter Pikachu yang boleh bercakap digandingkan dengan seorang budak lelaki. Ia akan dilancarkan pada 10 Mei 2019.
Filem ini membintangi Ryan Reynolds (sebagai suara Pikachu), Justice Smith, Kathryn Newton, Ken Watanabe, Khary Payton, Bill Nighy, Suki Waterhouse, Chris Geere, Rita Ora dan Omar Chaparro.
Mengikut sinopsisnya, plot filem ini berkenaan detektif yang secara misterinya hilang tiba-tiba dan memerlukan anaknya Tim berusia 21 tahun untuk mencarinya. Semestinya sidekick dan partner bapanya, Detective Pikachu hadir memberi pertolongan.
Mereka mencari klu di Ryme City, sebuah kota metropolitan di mana manusia dan Pokemon hidup bersama dalam dunia hyper-realistic — sambil mereka menemui beberapa karakter Pokemon lain dan mencari misteri yang akan menghancurkan kehidupan yang damai antara manusia dan dunia Pokemon.
Filem ini diarahkan oleh Rob Letter dan ditulis oleh Nicole Perlman.


Black Mirror: Bandersnatch adalah sebuah filem interaktif Netflix yang mana korang boleh ‘main’ sambil menonton cerita yang ditayangkan menurut pilihan kita tersendiri.
Baru-baru ini, filem ini memenangi anugerah Emmy iaitu acara penghargaan berprestif televisyen untuk kategori Filem Television Terbaik.
Menurut penulis Black Mirror, Charlie Brooker mengucapkan terima kasih kepada anaknya dalam ucapan ketika menerima anugerah sambil bergurau, “Saya tidak akan mengehadkan masa untuk bermain game. Kalau saya berbuat demikian, maknanya saya ialah seorang hipokrit (kerana) ia membuahkan hasil.”
Tekan Yes atau No
Bandersnatch mengisahkan seorang pereka game (Fionn Whitehead dari filem Dunkirk) cuba untuk mencipta sebuah game berdasarkan buku “pilih pengembaraan anda sendiri” (choose-your-own-adventure) dan dibantu oleh pereka game popular (Will Poulter dari siri Maze Runner).
Apa yang menarik, korang boleh bermain filem ini selama dua hingga lima jam bergantung kepada pilihan korang daripada pilih bijiran untuk sarapan pagi sehinggalah pilih untuk selamatkan diri atau bunuh diri.
Baca lagi: 3 Fakta Menarik Korang Patut Tahu Tentang Black Mirror: Bandersnatch
Ini bukan pertama kali Netflix menghasilkan filem atau episod TV interaktif tetapi Bandersnatch adalah filem interaktif pertama dipasarkan untuk penonton dewasa. Sebelum ini, mekanik penceritaan interaktif ini diterapkan dalam rancangan kanak-kanak seperti siri TV Minecraft: Story Mode dan Puss in Boots: Trapped in Epic Tale serta paling terbaru, You vs Wild iaitu sebuah filem pengembaraan interaktif bersama Bear Grylls.
Adakah penghargaan sebegini akan merancakkan lagi filem atau episod interaktif di Netflix atau saluran lain? Apa pendapat korang? Kongsikan bersama kami di laman sosial MyGameOn.
Untuk berita lanjut mengenai gaming dan e-sukan, ikuti kami di Facebook, Twitter dan Instagram.
Saksikan kami di YouTube.


Baru-baru ini seorang penganalisis di Twitter bernama Daniel Ahmad mendedahkan kewujudan filem seakan-akan PUBG yang diarahkan oleh pengarah dari China. Filem ini mengisahkan barisan pemain yang menggunakan peranti mudah alih berlawan antara satu sama lain di dalam sebuah permainan video.

Ok I found a better trailer.
 It’s basically PUBG The Movie. pic.twitter.com/GF1veGewpg
— Daniel Ahmad (@ZhugeEX) July 24, 2021

Tidak diumumkan nama permainan video sebagai PUBG, ia menyerupai dan seakan-akan sama dengan permainan peranti mudah alih paling popular itu. Dari penggunaan senjata, perisai badan dan juga camera angle.
Yang menarik tentang filem ini, ia memaparkan aksi di dalam permainan video itu dengan menggunakan teknik CGI seperti filem animasi yang lain. Tidak hairan jika filem ini dikaitkan dengan PUBG ataupun Game For Peace oleh kerana permainan itu sangat popular di negara China.
Pembangun permainan itu sendiri Tencent juga bertapak di China. Namun begitu, filem ini tidaklah diumumkan sebagai filem PUBG dan ia tidak ada sebarang unsur atau kaitan sama sekali dengan PUBG Mobile atau Tencent.
Anda boleh melihat trailer di atas dan menilai sendiri aksi-aksi di dalam filem itu. Ianya sangat menakjubkan dan akan ditayangkan pada 6 Ogos di Youku (sebuah video platform seperti Neflix) di dalam bahasa cina.


Filem Monster Hunter kelihatan jauh panggang dari api dari siri game asal apabila melihat gambar set di sebalik tabir filem ini.
Jika korang masih lagi tertanya-tanya, Monster Hunter bakal dibikin menjadi sebuah filem yang diarahkan oleh pengarah sama yang membawakan Resident Evil ke layar perak iaitu Paul W.S Anderson dan juga dibintangi oleh Milla Jovovich.
Filem ini mengisahkan sekumpulan tentera UN tiba-tiba termasuk dalam dimensi lain yang dipenuhi oleh banyak raksasa. Jovovich bertemu dengan seorang pemburu yang dilakonkan oleh Tony Jaa.
Nampak gayanya bahagian awal filem ini akan menampilkan Jovovich menggunakan senjata askar moden dan kemudian akan bertukar menggunakan senjata tradisional Monster Hunter.
Jovovich aktif memuatnaik gambar set filem Monster Hunter melalui laman Instagram peribadinya. Teraju utama filem Resident Evil ini mendedahkan beliau akan memainkan watak sebagai Captain Natalie Artemis yang berpangkat Ranger sambil menyarung sebuah senjata Monster Hunter World dikenali sebagai Slinger.

View this post on Instagram

Captain Natalie Artemis. Ranger. Monster Hunter. Just a little peek for all the @monsterhunterworld fans out there who were worried the other day.😉 Here is Captain Artemis wearing a “slinger” on her arm. I will also post a pic at some point of some of the incredible MH weapons we’ve recreated for the film.👊🏼 #monsterhuntermovie #monsterhunterworld #tankwadiary
A post shared by  Milla Jovovich (@millajovovich) on Oct 25, 2018 at 1:10pm PDT

View this post on Instagram

Happy Halloween from Alpha Team, not in costume this year but in UNIFORM! We didn’t get to go trick or treating but it’s a real treat to work with these incredible people on #monsterhuntermovie @meagangood @diego @iammcjin
A post shared by  Milla Jovovich (@millajovovich) on Oct 31, 2018 at 10:44pm PDT

View this post on Instagram

Alpha Team between takes. So much fun hanging with these two, the gorgeous and super talented @meagangood and the one and only @troubleman31. The days are long and exhausting out here in the desert, but it’s so worth it and we really feel like a close knit team now. 📷@giftedtalents p.s. for fans of the game, all the armor and bone blades are gonna be in the movie too, it will all make sense when you see it!😉 #monsterhuntermovie #monsterhunterworld #cederbergdiary
A post shared by  Milla Jovovich (@millajovovich) on Oct 24, 2018 at 9:24am PDT

Menurut temuramah Anderson bersama Slashfilm, pengarah yang membawakan Resident Evil ke layar perak dan juga seorang peminat tegar siri Monster Hunter berasa sangat teruja untuk mengarah filem ini. Beliau berkata, “Saya memang dah lama minat Monster Hunter sebelum orang Barat tahu pasal game ini kerana saya banyak menghabiskan masa saya di Jepun dan saya jatuh cinta dengan visual game ini. Saya sudah berunding dengan Capcom sejak 9 tahun lalu. Filem ini adalah sebuah projek impian saya iaitu 9 tahun dalam pembikinan.”
Apabila ditanyakan kemungkinan watak baru dalam filem Monster Hunter seperti Resident Evil yang membawa masuk karakter tak wujud dalam game asal seperti watak utama Alice, Anderson menjawab, “Tidak. Filem ini ada banyak karakter dari game asal seperti The Handler and Admiral, Aiden, Aiden’s Handler dan kami mahukan Palico.” Beliau menjelaskan filem ini juga akan memasuki raksasa dari Monster Hunter World dan juga game sebelum ini khas untuk peminat fanatik siri ini.
Setakat ini, tiada lagi tarikh rasmi diumumkan untuk filem Monster Hunter. Apa-apa pun, kami mengharapkan filem Monster Hunter ini tidak tersasar terlalu jauh seperti filem Resident Evil.
Sumber: Game Informer